url: =Zomi, Zogam tangthu (Chapter-1) :: ZOMI DAILY\nposted on 29 October 2014 at 11:11 am Lomkholna: Article\nSakollam Baptist, Silver Jubilee Laibu laimai 414 ah, “Arabiante tangthu sungah Sengam Tibet pan paikhia Zho minamte pen Japhet suan sung mite hi ci-in gen hi. Hih thu leh ih pu ihpate thugen Mongolia gam, Tibet pan piang ih hihi” cih thu hong kituak ahihman in, Zomite bul leh bal pen Sengam pan piang ih hihna thu kip hi ih ci ngam hi.\n2011 Dec 13-18 GZA Meeting ah Lamkaa pan hong pai Primodialism Master pa in, “ Zo pen mi min hilo ding hi; ih pu ih pate min khat bek om ngei lo hi” cih thu hong gen ahihmanin nasia takin kikupna kinei pah hi. Rev. Dr. Pau Khan En (GZA President) in, “Zo cih pen mimin hi thei veve ding hi, bang hang hiam cileh, ei theihbat ciangah ih pu ih pate min nih ciang bek ahihhangin, ei theihbat nawn loh hun lai-in min khat zong hi thei veve hi” ci-in gen hi.\nGZA Secretary Rev. Dr. Cin Do Kham genna leuleu ah Zo pen mi hitaleh hitakei leh Rev. Bishop Felix in, “Zosuan tate ih hihi” acih mah bangin ih vekpi min lawhna Zomi ih identity a hihna thu, 1925 kum in Cope topa hong bawlsak Zolai simbu panin Zomi ka hihi ih cihsa, 1953 kumin Zomi Baptist convention na kiphut khiasa, 1961 kum in, Pu Go Gin in Zomi National tawh ma na pang zo a, 1990 kumin ZNC Put Sitni Cin Sian Thang in Zomi National tawh party gualzawhna a na ngahsa te banah mangkangte in Chin min hong vawhma pek in Zogam ah Zomite teeng khin ih hihna thute hangin tuni in ih Identity hong kidong leh Zomi ka hihi acitek ding ih hi. Tua ahihman in eite ii bul leh bal Zo, Zho, Jo,Xo bang teng hita phial leh zong Zomi ih hihna thu ei tek in a kipsak toto ih hihi. Chin cih zong 1894 kum lai a Cares and Tuck in Zogam tangthu a gelh hun in Chin Hills ci-in gelh uh ahihman in, Kawl kumpite’n a paisuak in Chin hong ci uh hilel ngel hi. Kawlte Lai-at sia, Teng Phe Myan in zong “Chin ih cihte amau leh mau Zomi kici uh hi” ci ahihman in Tetti (witness) kip anei gige ih hi a; “tu leh tu in Chin pan Zomi kilaih pak tawh akibat hangin Chin min ih ngahma pekin Zomi hikhin zo napi hangin midangte hong piak min pen ih min taktak sa kha in thupi ngaihsut zaw kha ih hihman in a buai thei ding tawh a kibat hang asawt lo in Zomi ci-in khangthakte in eite sangin olno takin hong zang paisuak lel ding uh hi” ci-in Sia Do Kham in hoihtak Proving hong nei hi. A kikhawm mipi 360 te in 100 ah 100 kithukim in, tuani a kipan Zomi cih thu a kithupi sak diak a hihi.\nEthnologist te muhna ah “Tibetu-Burman akicite pen Tibet gam pan paisuk uh a, AD 900 kum pawlin Tagawng khuasat uh hi. Tagawng panin kitheh zaak leuleu uh a, AD 1200 hunlai pekin khamtung gamah ih pu ih pate na teeng zo uh hi” ci hi.\nAsho Chin te ciaptehna ah ‘Tet, Pyu, Zo, Mon, Kanyan cihte pen Tibet gam pan piang ih hi a (Mizo) Lushai bawng teng “Sepui” ah, Jahow bawng teng “Sunthla” ah, Zo bawng teng “Ciimnuai” ah mun kilatek hi’ ci uh hi.\nPu Zam Suan Thang laibu Zosuan Tongluan ah “Abi-Yahoo in Zo pen Israel minam ih hihna 15 points tawh gen hi” ci hi. Laisiangtho siam mi pawlkhat in zong Manaseh suan ih hi ding hi cih upna nei uh hi. Kum 2000 Magazine sungah “Ih pu Zo pen bang hun a piang cih thu kan hak mahmah kha ding hi. Xo pen ih tangthu masa pen hizaw” ci-in Rev. Go Cin Laang in at leuleu hi.\nLaiat pa khut pan Zomi thu: “Bang teng bang teng hitase leh anai thei bel ei Zomi te tangthu ih theih pen Ciimnuai ah ih teen khop hunlai in Laapi khat na nei uh a, ‘Eiteng khawl khawm a tuam om lo khul a piang a, tun sung khat piang laigui zomte ih hi ngeingei e’ cih ih lapi hong suak hi. Tua laa in eiteng hong gawm den lai ahihman in hih ih lapi pen Zomi te bul leh bal, thulian masa pen hong suak ahihi ih ci ngam hi.\nTua banah Zomite in a nungta Pasian ih biak ciangin, “Khazih sungah pum khat hi hang” cih Tapidaw laipi ih neih leuleu pen, Zomite ih bul leh bal thulian nihna hong hi leuleu mawk hi.\nBy Rev. Go Za Suum\nPrevious: “Zosuan Tuailai Khawmpi 2 veina 2015 – Abucing khantohna ah”\nNext: Ka phuutkhaak ngei thukhat\n2 December 2014 at 2:00 am\nKhat a i kigawm nang aih nak leh bg2 min ici zong thukim ingh..Pawlkhat ten lipkhap ngaihsut kei mawk uh in aneu2 a i om letlat sang paukhat nam khat lai khat zat ziauh ding mah i nampi sung a ding ka lunggulh pen hi..ei leh ei buang ikiho ciang kawlpau zat kullo teng mah2 a phadiak in Zomi a din ding mah 100% in sang ingh..\nPhawkna Hun ~ Pa Ngin Lam Thang (Mualbem, kum 30)


timestamp: atn

url: =USA, Tulsa pan Lia Niang Sian Cing (Nahnuai, Samte beh) in hongnusia :: ZOMI DAILY\nposted on 24 June 2019 at 7:53 pm Lomkholna: Dahpihna, News, ZIUSA, Zomi\nDahpihna Lai Lia Niang Sian Cing (Condolence Letter) Mangpha Lia Niang Sian Cing, Samte Beh, Kum 3 leh Kha Nga\nNah Nuai Khuami Tulsa,OK USA gam ateng Pa Kim San Leh Nu Sian Hoih No te tanu Lia Niang Sian Cing in abeisa June 20,2019 in damlohna tawh leitung nun tak napan ongnusia cihthu izaakmanin ZIUSA kipawlna min tawh dahpih na i pulak hi.\nLia Sian Cing pen Zomi Innkuan Oklahoma ah active member leh USA gamsung Zomi akuamapeuh luang kipham nading a akivaihawm ZIUSA Genvai ah onglut ni 10/31/2018 (GV04580) akipan tunidong active member khat ahih manin bylaw thukhun zuiin (100%) Death Benefit $15,000 kipiakhia dinga paakkual $150 man khattawh zong mangpha khakna kinei ding hi.\nLia Sian Cing tawh anunungpen hunzatkhop ding ong tungding Wednesday 06/26/2019, 1:00 PM hun-in Southwood Colonial Chapel, 3612 E 91st St,Tulsa, OK 74137 ah (Full Gospel Assembly International) makaih na tawh hehnep hunbawlkhopna kinei dinga Rev.Dr.Dam Suan Mung @ Sia Mung Tawng in leisung ah tuhna neidinghi.\nMore: Malaysia ah Myanmar gammikhat kithahna hangin adang Myanmar mi 6 matthuak\nLia Sian Cing ong nusiatna hanga adahakap sangam tanau meltheih khuapih beh leh phung akuamakhempeuh hehnemsiampa kha siangtho in ong hehnem ciatta hen la I biak Pasian in a makiangpana ongpai khasiangtho in lungnop tawldamna ong guat kimciat nading ZIUSA kipawlna in thu kingetpih hi. Dahpihna Lianpitawh, Mun Mang (Genvai tanupi)\nPrevious: Tukhang khangnote’ khan ~ Dr. Pau Khan En\nNext: Lengtong Pauno ading huhnget sakna


url: =Oil Lubricated Air Compressor Wen 20 Gallon Oil Lubricated Portable Vertical Air Compressor Craftsman Gallon Hp Oillubricated Air Compressor Accessory Craftsman Gallon Hp Oillubricated Air Compressor Accessory Kit New – cislaghipasticceria.info\nOil Lubricated Air Compressor Wen 20 Gallon Oil Lubricated Portable Vertical Air Compressor Craftsman Gallon Hp Oillubricated Air Compressor Accessory Craftsman Gallon Hp Oillubricated Air Compressor Accessory Kit New\nPublished 09/16/2019 05:31:36 am at 09/16/2019 05:31:36 am in Oil Lubricated Air Compressor.\noil lubricated air compressor wen 20 gallon oil lubricated portable vertical air compressor craftsman gallon hp oillubricated air compressor accessory craftsman gallon hp oillubricated air compressor accessory kit new.\nindustrial air gallon cast iron air compressor cta gallon wheelbarrow cast iron oil lubricated air compressor, craftsman wlb gal oillubricated air compressor oillubricated air compressor sears outlet, air compressor gallon oillubricated campbell hausfeld dc campbell hausfeld air compressor gallon horizontal oillubricated cfm hp , campbell hausfeld dc gallon twin stack oillubricated air oillubricated air compressor campbell hausfeld dc, craftsman gallon hp oillubricated air compressor accessory craftsman gallon hp oillubricated air compressor accessory kit new, dewalt oillubricated air compressors air compressors tools stationary electric air compressor,,oillubricated air compressors air compressors tools hp portable gaspowered twin stack air compressor, husky oz air compressor oil valve carbon buildup reduction fluid husky oz air compressor oil valve carbon buildup reduction fluid cleaner ebay, deal alert off gallon oillubricated portable horizontal air gallon oillubricated portable horizontal air compressor, oillubricated air compressors delta industries inc piston air compressors.


url: =Top Cabins in Seaview in 2020 | Expedia\nSearch Cabins in Seaview\nCheck prices on Cabins in Seaview\nFeatured Cabins in Seaview\nSave 3 Bedroom Log Cabin in Beaulieu - 47431 to your lists\nLocated in New Forest District, this cabin is 1 mi (1.7 km) from Palace House and 1.3 mi (2.1 km) from Beaulieu National Motor Museum. Beaulieu Abbey is 1.1 ...…Located in New Forest District, this cabin is 1 mi (1.7 km) from Palace House and 1.3 mi (2.1 km) from Beaulieu National Motor Museum. Beaulieu Abbey is 1.1 ...WWW…\nHotels in IstanbulGlasgow Marriott HotelHotels in WarwickRadisson Blu Hotel, KrakowHotels with Parking in KentHotels in Puerto PlataAluaSun TorrenovaThe Grand Hotel EastbourneHotels in Kirkby LonsdaleHotels near Alicante HarbourHotels in Lower SlaughterHotel PresidentHotels in GalvestonHotels near Lindos BeachKoukounaria Hotel & SuitesHotels near Brownsea CastleIbiza JET Apartamentos - Adults OnlyHotels in IlulissatHotels in Korcula Old TownHotels in Bay CityHotels near Arvanitia BeachHotels near Dom Pedro Golf: Laguna Golf CourseHotels near Priory Theatre\nFlights from London (LHR) to Toulouse (TLS)Flights to DurbanFlights from Crumlin (BFS) to Budapest (BUD)Flights from Buenos Aires (EZE) to Puerto Iguazú (IGR)Flights from New York (JFK) to Atlantic City (ACY)Flights from Norwich (NWI) to Manchester (MAN)


url: =Zomi Musician : Khuppu@Kyaw Khine Mimal tangthu tomkim. - Laibu Saal\nHome > Zomi Musician > Zomi Musician : Khuppu@Kyaw Khine Mimal tangthu tomkim.\nZomi Musician : Khuppu@Kyaw Khine Mimal tangthu tomkim.\nA min: Thang Za Khup ,Khuppu@Kyaw khine.\nA Nu le Pa: Khai Za Nang leh Siing Niang Buansing.\nA Pian ni: 19th April, 1976. Beith khua, Tanitayi Division galkap zato pi ah suak.\nA khua lui: Keizaang @ Cingpikot Khua Tedim, Zogam.\nA pian pih: U numei li leh khuppu.\nA zi leh tate: Esther Cing Khan Lun @ lulun, Ethan Nang Sian Cin @ cinno, Rechab Mung Sian Lian @ Sian lian.\nPil sinna : Kalemyo St.Mary sangpi ah tan 8, Tedim Sangpi No.1 sakollam ah tan 10, India ah tan 12 zo in, B.th a zawh khit ciang music tawh kivak in Pasian na sem hi.\nA ki zatna: Music Director, Bethany Christian College, Lamka India. Private Music tutor leh Studio Musician khat hi. Tulaitak CBA biakinn , Go Cin Khup veng, New Lamka ah Nipi sim in khangnote Music Theory leh Vocal Training pia hi.\nMusic a sin na asia te: Htun Htun (Kayin te- 1986), Sia Kappu(leipi), Sia Nyi Nyi Khine leh Maung Khine (1990-92), Sia Salai Za Lian (Yangon-1997) leh Sia Hlawn Mung (MMC studio).\nBand kihelna te :\n1. Golden Crown (Yangon, Sia Paan Thang te tawh)\n2. Holy fingers (Kalaymyo, Tuntun@U Go Tun tetawh)\n3. Spider band (Kalaymyo, Nyi Nyi Khine te tawh)\n4. Dazzle city (Imphal,Andrew Gangte pawl tawh)\n5. Gypsy Ghost (Kalaymyo)\n6. Y.C. Band (Lamka) hih band teng leh section player tawh zong Guitarist in ki hel ngei hi.\nInstrumental atum sung pan khat.\n* A khua theih tung pan Guitar tum leh Laphuah lasak uk a hih mah bang in, a lagelh te lakpan a kithei zaw deuh te pen, Me Me Khe ( မီး မီး ခဲ) sak " ႀကိဳး ပဲ့ ေၾက မြ ျခင္း", Graham sak " sunt pyit ma tha ba bu" စြန္႔ ျပစ္ မ ထား ပါ ဘူး, Siamah Cingkang sak " အ ပယ္ ခံ တို႔ တြက္ ေမ်ာ္ လင့္ ျခင္း, Deborah leh Lunsan sak "Zeisuh hang bek hi", Lynda Khan Cing sak "Hong lung gulh ing", Mary Lun te sak "Han lung ciam ve ni" leh a ma phuah leh sak "Hong it zaw ning Topa, Sen Tuunnu, Et teh huai pen " etc ...\nAphuah/Asak/Atumging tum sung pan SenTunnu' cih la.\nZola dawng 50 val leh kawlla dawng 20 val bang phuak khin hi.\n* Khangno ten Nu le Pa itna a khan nang vision tawh 2013 may ni 5 ni in "Vontawi Zaideih" CD/DVD lakhui khat aphuak, asak, Tumging kim tum in hawm khia hi.\n* Guitar sia khat a suah dong in a ma aituam guitar a neih zawh loh hang citak a hih man in Pasian leh Zomi te thupha piakna tawh music sangneu khat leh Home studio khat nei ta hi.\n* A nisim nuntakna ah a letkip thu pen, Pasian a piak Talent te metbawl na in mihilh sawn, haksatna tuakte huh in Upna ,lametna leh Itna bulphuh in khuasa khat hi.\n* Music hilh na leh studio nasepna te ah thupha sang a hih man in atun tun na, kawlgam vaigam Zomi te lakah a kizahtak leh Khangnote thudot pi khat a hi hi.\n* Hun awng a neih ciang Movies et, langaih leh anlim mehlim huan khawng uk lailai hi.\n* La khui 100 val tum ta a, Naga, Thado, Paite , Meitei , hmar leh eila te hi. MMC studio (Kawlpi), December studio, Studio D (Yangon), Roungul studio, Imphal studio, Gibeon studio leh tun aneih Home studio te ah tum hi.\n* 1997 kum in ''Thupha ngah Minam'' khui sung ah 'Hong it zaw ning Topa' a cih la pen a sak masak hi in, tua khui sung ah lead zong a ma tum hi pah hi. ''Itna leiba'' JK Kam khui a tum lai in, nop asak thu zong gen thei zel hi. MMC studio pan khui 20 bang tum khin a, lamka lam pan in, Glory Niang Bawi, Jenny ,S.Cingnu, Mary lun leh midang dang te khui tuamtuam zong na tum sak hi. Tulai tak a tum sa, a kihawm nai lo khui 8 bang om hi, USA lam te a 4, Thado te a 2, lamka tualsuak la khui 2 om hi.\n* Ama laphuahte studio ah akhum ngei teng: Esther Cing San, Me Me Khe, Graham, Gu gu, Kimpi, Lunsan, Mary lun te unau, Lynda Khan Cing, Muanlal, Thawnkham, Deborah, Alain, Dam Za Mawi, Cinno, Mamang, Vung Thian Kim, Mimin Baite, Kapno, Lengtong Pauno hi teng khawng a ki phawk pak ahihi..\nAlaphuak leh atumging tum' Mary Lun leh Hoihpi sak ''Hanlung ciam ni''\n* A kisap na munmun ah Music Training pia kawikawi hi, a hilhkhak na mun te: Leipi Tuiphum Pawlpi (Kalemyo), ZBCM min tawh Lansone Tuiphum Biakinn, Kalay Vallay Baptist Association Zumpi, Tahan TTC Laisiangtho sang, Singunau Siyin Biakinn, Emmanuel Biakinn, Tetsanye Biakinn, Khalkha ZCF, Khuasak Tuiphum Biakinn, Sakollam Biakinn, Keizaang khua, Pyidawta Tuiphum pawlpi, Nanpalun pawlpi Tamu, Tamu Tuiphum pawlpi,TBC-Yangon, EBC lamka pawlpi, CBA New Lamka pawlpi, Blue Star Academy sangpi, St.Paul Institute, Grace Bible College, Simte Biakinn Tuibuang, leh Thado kuki biakinn te akipan muntuamtuam,khua tuamtuam ah Summer Course Khakhat khanih hilh kha zeel hi.\n* 2005 kum in Tedim khuapi a Hallelujah lapi kidem na ah a ma makaih na tawh Leipi Pawlpi Choir a khatna na na lak pih hi. Tua pawi sung mah ah Zomus ten Zomi Music lam madawk 10 pahtawina a piakna ah zong ki hel hi.\nKi zop theih na :\nThang Za Khup @ khuppu\nPO Box 23, Family Lane.\nBethany Christian College, CC Pur.\nCell Phone : 00 91 986 206 5856\nEmail : Khup.lun@gmail.com\nThukai khawm : Cinpu Zomi ( www.cinpuzomi.com)\nItem Reviewed: Zomi Musician : Khuppu@Kyaw Khine Mimal tangthu tomkim. Description: Rating: 5 Reviewed By: Cinpu Zomi


url: =Thianmaang Toaisaang Zaangsi Liannu « Nikonghong\nHome » Sizang » Thianmaang Toaisaang Zaangsi Liannu\nVang Lok Khang, Thuklai Suanh, Lun Muntuu, Tun Ngo bawng pah Pu Thuk Kham le Pi Tuang Ciin te sungpan 1876 kum in Thuklai ah piang hi. Ama ii suapui laizom te sia a nuai a bang ahi hi.\nPi Kam Vung\nPi Dim Khua Cing .\nPi Vung Mang\nRev. Za Khup\nPu Suang Kam\nAmasa Rev. Za Khup ii suapui hi a, Ambassador Dr. Vum Ko Hau ii a ni hi. Pasal nei thei tu hun hong thet ciang Khuasak khua, Nge Ngu khang, That Langh suanh, Tong Seal tuu, Kim Pau bawng Pu Hang Suang le Pi Hau Cing te tapa lianbel Pu Thuam Hang (59/20) taw kiteang a, tanu tapa a nuai a bangh nei hi.\nPi Cing Mang\nSya Suangh Khua Kam\nPu Kham Za Cin\nS/m Mang Za Cing\nPi Khan Huai\nRev. Mang Khua Pau !\nPathian thu um masa te ahina uh taw kizui in a pasal ii Pathian nasepna munah a hi thei tawp in maa pan pui bek domngawl in, a tanu tapa te panta, lamlak thiam in, Pathian thu leitung thu ah a madok vive a sua natu hanthawn in a tanu S/m Mang Za Cing bang Zomi numei theampo sungpan laihil Syama masabel hong suak to bek dom ngawl, a tapa te tu ni ciangdong Pathian thusung ah a min bo maw a, ih law cim thei ngawl Syapi te hong suak uh hi. 31 May, 1945 ni in Pi Dim Khua Cing in tawntung Pa kung hong zuatsan a, a ma pian kum 69 pha hi.\nTapidaw a suana\nKhuasak khua ah sang sya seam tu le lungdamna thu, Pathian thu son tu in Thra Shwe Zan hong thet zawk hiat ciang Pi Dim Khua Cing te ii tapa Pu Suangh Khua Kam sia a ciina in bawl thei tuatuam taw kibawl a, dam zo ngawl hi. Lawki ngeina le upna taw kizui in sa ngo in doai seam hi kale dam peang ngawl hi. A khakbel ciang thiampite in sial khat taw bawl le te dam tu hi ci hi. Ahizong amate tua hun in sial nei ngawl ahikom a doai te theamna in sial kaih natu ci in savun khauhual khat tuikuang sungah dia hi. Ni khat ciang Thra Shwe Zan Pi Dim Khua Cing te inn ah haw a, a savun khau dia sia a muciang “Bang hi natu ziam? ” ci in dong hi. Apasal Pu Thuam Hang in Ka tapa dam thei ngawl sia ka bawl natu sial nei ngawl kahikom sial kaih natu ci in doaite ka theamna hi”, a ciciang Thra Shwe Zan in “Na thin ngim sak heak in, Keima ka Pathian tungah thu hong ngetsak leng dam tu hi” ci a, thu a ngetsakna tungtawn in a tapa a ciidam kik hi. Tua ahikom Pi Dim Khua Cing te nupa Tapidaw hong suak uh hi.\nVawtsiat a thuakna\nTapidaw hong sua uh ciang vawt siatna a nanam thuak uh a, Pi Kham Ciang tangthu sungah ih atsa bangh ahi hi. Pi Dim Khua Cing te ii a inn sia 1927 kum ciang in kihaltum sak hi. Vawtsiatna tuatuam thuak kale a thitawp dong in Pathian atu dingtang lingleng hi.\nPi Dim Khua Cing sia a pasal Rev. Thuam Hang ii nasepna theampo ah zongh ama hi theiza taw maa panpui tawntung a, mundang (Theizang, Sukte ngam, Ngunngal, etc.,) te ah Evangelist in a pai sung hikale Lai Thiangtho saang a kaa sung hikale innpan in a tate panta in, mithupi vive a sua, inn nupi vaipuak theampo a zo Zaangsi lianu ahi hi.\nNote: Pr Lydia Cing Khawm Dim at “Thianmaang Toaisaang Zaangsi Lianu” laibu sungpan a kila hi.\nTags: Pi Dim Khua Cing, Pr. Lydia Cing Khawm Dim\nBy thawngno in Sizang, Sizang Taangthu on September 29, 2014 .\n← The Great Khai Kam by Van Cung Lian\tLeo Tolstoy, Pathian Na Thumann Mu Hi, Ahihang Ngaak In →\nPeter Thawngpui says:\n1976 kum asuak le kum 40 zongh pha ngawllai maw?…….U Thawngno hisia nangma let a hile akum maan ngawl te lai kiik leang diktu ta aa…\nHi sa ing, Syama Cing Khawm Dim ii laibu original sung ka et kik paile 1976 cima na at aa, at khial nanak tu ze, 1876 hi zaw tha tu hi, lawlawse, 1976 sia piang thei vet ngawl ahiciang, 1876 ci in pua phot khi hi. A sua kum tatak kong kan lai tu hi….lungdam mama hi….\nCBC Kids Christmas: youtu.be/9J4TXFxRSME?a via @YouTube 2 months ago\nNoah le Jesus – Rev. Dr. Vungh Lian youtube.com/watch?feature=… siyinchurch.wordpress.com/2017/12/06/vun… 3 months ago


url: =Japanese Princess khatin Royal hihna nusia in mimawkmawk khat teenpihding :: ZOMI DAILY\nposted on 17 May 2017 at 4:34 pm Lomkholna: Japan, News, Sawltak, World\nJapan kumpinu “Japanese Princess” khatin nampi hihna “Royal Status” nusia in mimawkmawk khat teenpihding cihhiau mawk hi. Apasal dingin ateelpen Restaurant khatah aki muhpihkhat hi a, Beach Tourism ah nasem khat cihi.\nPrincess Mako pen Japan’s Emperor ii atunu ahihi. Akhantawn a awngkaiding in ateelpen mihau milian hilo a, tuipi gei gungei ah nasem Kei Komuro akicipa ahihi. Kei Komuro pen Ski tuansiam, Violin tumsiam leh anhuan asiamkhat kici hi.\nHihpa tawh Princess Mako pen sanginn panin aki mukha uh ahihi. Japan, Tokyo City sung aom International Christian University ah sangkahkhawm uh a, tuapan in aki ngaikha uh ahihi.\nEmperor Akihito ii atunu ahi Princess Mako pen nampi namlian khat hi a, ahi zongin mimawkmawk khattawh akiteenleh Royal Status kici nampi hihna pen akhahsuahding himawk hi. Royal Family panin mimawkmawk dinmun atungding himawk hi.\nHih alawm ngaihpa tawh akiteenni akipan Mako pen Princess hinawnlo dinga, Commoner khat hitading hi. Ahi zongin Mako in Princess dinmun akhahsuahding phamawh salo a, alawm ngaihpa akhahsuahding lunghimawhzaw hi.\nAnu apa kiangahzong hihpa tawh aki ngaihlam genkhiakhin in, anu apa te’nzong khamzolo in thukimpih khinta uhhi ci’n NHK News te’n genkhia hi.\nVideo etnopleh: Japanese Princess Mako to become engaged\nPrincess Mako pen International Christian University panin 2010 kumin sangman hi. Tuakhit ciangin Scotland gamsung aom University of Edinburgh ah sangkahbeh leuleu hi.\n2016 January khasung in University of Leicester panin Master tawh Art Museum and Gallery sangman leuleu a, mimawkmawk hetlo, Royal Family ahih banah pilna thuaptampi aneikhat ahihi.\nPrincess Mako pen tulaitak “University Museum of the University of Tokyoa” Researcher asep laitak ahihi.\nRelated: Japan numei khat kum 80 aphakkhit ciangin “Porn Actress” nasep tawlnga ta\nKi itna ki ngaihna taktakpen athupi himawk hi. Nungdiak in French President angahpa thu ih simkhin hi. Ama sangin kum 24 val a upazaw nupi ta 3 aneikhinsa khat teenpihlel hi. Azi pen sangsia asemngei khat hi a, ki makaihsiam uh hidinghiam tu’n French President dingin teelcing hongngahkhia mawk hi. ZD Sawltak #zomidaily\nPrevious: Numei khat a awmbo ah asuaih Tattoo aphiatleh meimapawn lianmahmah piang\nNext: Kum 7 aphapan naupangkhat akhut langnih in kol kibulhsak ahih manin lamdang kisa


url: =Leitungbup hong linglawng sak Ebola Lungno/Natna thu. - Laibu Saal\nHome > Random Posts > Leitungbup hong linglawng sak Ebola Lungno/Natna thu.\nLeitungbup hong linglawng sak Ebola Lungno/Natna thu.\nEbola virus ih cihin bang hiam?\nNzara, Sudan le Yam buku, Democractic Republic of Congo munte ah 1972 kum in ebolavirus nihvei lang ngei hi. Hih virus pen Ebola akici gun gei aa khuano khat pan hong kizel khia masa pen ahihman in Ebola virus akici ahi hi.\nAtaktak in Ebolavirus pen khenpi thumna sung aa kihel ahi Filoviridae family (Filovirus) nam khat hi in ama ii ci (gene) pen Marburgvirus le Cuevavirus nam ahi hi. Ebola cih min tawh nam nga in kikhen hi.\nTau te in -\n2. Zaire ebolavirus (EBOV).\n3. Reston ebolarvirus (RESTV),\n4. Sudan ebolavirus (SUDV),\n5. Tai Forest ebolavirus (TAFV) te ahi hi.\nEbolavirus tawh kisai in thei huai thu 6 om aa\n1. Ebolavirus natna pen Ebola Siluang Cisa Natna (Ebola haemorrhagic fever) kici in natna avei te ahileh si zah dong in thuak uh hi.\n2. Khatvei hong piankhiat (outbreak) nak leh sihna (fatality rate) pen 90% ciang tung thei hi.\n3. Adiakdiak in apianna pen Africa gam laizang, nitumna lam le guahtamna gam mangtulak le khualumna munlam ah piang masa hi.\n4. Gamlak ganhing te pan mihing te tung ah kilawh in mihing te tung pan mihing le mihing kilawh hi. (human to human transmission)\n5. Fruit bats akici baak (Pteropodidae family) te pen Ebola virus te omna mun (natural host) hi dingin ki um mawh hi.\n6. Cina aa azawm te pen thukin bawl ding kisam hi. Bang hang hiam cihleh mihing te hita leh ganhing te hita leh akidal theihna zatui (vaccine) om nailo hi.\nKoi cibang in kilawh thei hiam? (Mode of transmission)\nEbola natna avei ganhing te pumpi tungpan hong luang khia sisan, tui le asung kua te tungpan kilawh thei hi. Africa ah ahileh gam sung aa om ebolavirus natna avei zawngte, baakte tawh akisawh mite aci uh na in asizong om hi cih thu kiza hi. Tua pan kipan ebolavirus pen mihing te tung ah mihing pan mihing tung ah hong kilawh hi. Ebolavirus avei cina te ii pumpi tung pan aluangkhia tui tawh kisuk khakna pan kilawh thei hi. Tua tuite tawh akisawh kha vante tungpan zong indirect in kilawh thei hi.\nHih natna pan hong cidam kik pasal te ahileh amau ii cii(sperm) sungpan acidam zawh ni 7 sung nangawng in midang te lawh thei lai hi. Ebola virus natna vei aa aki um mawh mi le aki kipsak khin (comfirm) cina te akhoi siavuan siamah te in natna lawhna thuak phadeuh uh hi. Adiakdiak in infection control precaution akici natna kidalna lam athanem cidamna lam nasem te tung ah kilawh pen hi.\nNatna veite koi ci kitheih ding (Signs and symptoms)\nEboalvirus natna pen akhaupai cisa natna (acute viral illness) nam hi in thakhat thuin acisa kah in thazawm ding, aci asa golh ding, alutang na in agawl na ding hi. Tua pan lua ding aa asung zong hong pai ding hi. Aci tung ah asa siehseih suak ding hi. Akaal le asin in na hoihtak semthei nawnlo in pawlkhat te ahileh apumpi pualam le asunglam ah siluang thei hi. Laboratory pan theihna ah sikaang (white blood) te kiam ding aa platelet account kiam ding hi. Liver enzyme te hong khang ding hi. Mihing te tung ahileh asisan sung le mihing sung pan apai khiat tui sung ah virus aom laisiah kilawh thei hi. Acinat nipan akila khia cii (sperm) sung pan ni 61 asawt khit ciang Ebolavirus te paikhia pan hi. Lungno khawi hun (incubation period) pen ni 2 pan ni 21 sawt hi.\nHih natna avei te ki koici thei ding hiam? (Diagnosis)\nAdang natna ahi vasa natna (malaria), gilsan, le adang gilsung lam natna, khuak bawk natna (encephalitis), sin natna (hepatitis) le viral haemorrhagic fever te himaw hilo cih kipsakna neih masak kul hi.\nAnuai aa natna zonkhiatna (investigation) te tungtawn in ebolavirus natna himaw hilo cih natna minpiakna (diagnosed) kibawl thie hi.\n1. Antibody –capture enzyme-linked immunosorbent assay (ELISA)\n2. Antigen detection test\n3. Serum neutralization test\n4. Reverse transcriptase polymerase chain reaction (RT – PCR) assay\n5. Electron microscopy\n6. Virus isolation by cell culture\nCina te tung pan akila khia tui, sisan, khaksawh te le laboratory vante pan kilawh baih mahmah ahihman in kician tak le kidawm takin natna zonna bawl ding kisam hi.\nBang ci kibawl ding? (Treatment)\nKibawl nading zatui (vaccine) phalna ngah omnai lo hi. Adang vaccine tawh akisin sam hang hih natna lian tawh kisin nailo hi. Hih natna avei cina khat azawn luat aa leh hoihtak thukin in khoi ding thupi pen hi. Cina te pen apumpi tung ah tui dat bei pahpah ding hi. Tua ahihman in datsa tui dawn ding akisap mahbangin athagui sungpan zong electrolyetes te thun ding kisam hi. Adang kibawl danding om nailo hi. Zatui thak akizong tawm pan ahi hi.\nBangci kidal ding hiam? (Prevention)\nGanhingte aading zatui (vaccine) omlo hi. Vokte, zawngte omna munte siangtho sak in le lungno thahza ahi (sodium hypochloried or other detergents) te zong virus te agamtat (activate) theih lohna dingin dalna in kizang thei hi. Azenzen in natna kizeel (outbreak) khin in aki upmawh nak leh amasa pe cina (mihing ahk ganhing) peuhpeuh tuam koih (isolation) ding kisam hi. Natna avei ganhing te that in limtak lei ah phum ahk haltum ding kisam hi. Adiakdiak in ganhing pan mihing kilawhna khiap zawh ding kisam hi. Tua natna pianna kiimlepaam paitheihlohna mun (prohibited area) ci in ciapteh ding kisam hi.\nHih natna vei aa asi ganhing te inn ah ciahpih in asane cihte sep kilkel lohding hi. Tau ganhingte vun tawh akibawl savun puante zong silh loh ding kisam hi. Virus outbreak ci in lungno kizeel cih akitangko nak leh maituam (mask) te, kidalna puante (protective clothing) te le khuttuam (glove ) te bulhsa in cina te kidawm tak khoi ding kisam hi.\nLailet – Peter Suumpi\nPosted by Peter Suumpi\n(Zomi sung ah Journal kihawm thupi pen ahi Zingsol (www.zongsol.com) tanu te hong khakna tungtawn in kong suahsak ahihi. Amau tung ah lungdam mahmah hangh.)\nCidamna Random Posts\nItem Reviewed: Leitungbup hong linglawng sak Ebola Lungno/Natna thu. Description: Rating: 5 Reviewed By: Cinpu Zomi


url: =ZAM Thupuak :: 14 December 2014 :: ZOMI DAILY\nZAM Thupuak :: 14 December 2014\nposted on 13 December 2014 at 11:43 pm Lomkholna: News, Newsletter, Refugee, ZAM, Zomi\nMalaysia a om Refugee leh Asylum-seekers tengin ih omna gam i azuih thukhunte zahtaksak ding UNHCR in pulak khia\nKUALA LUMPUR, Dec. 8 : “Rome khuapi ah na om leh Rome mite gamtat dan mahin na gamtat kul hi” cih paunaak om mah bangin UNHCR in zong ei Refugee leh Asylum-seekers teng in ih om pakna Malaysia gam in a zuih thukhunte zahtaksak dingin hong deihna pulak khia hi.\nUNHCR panin milian khat ahi Yante Ismail in a genna ah “Malaysia gam sungah thukhun tawh ki pelhin siatna abawl Refugee leh Asylum-seekers te tungah Malaysia kumpi in thukhun omsa tawh ki zui-in khauh takin thu hongkhen ding hi. UNHCR leh Malaysia thuneite khut kilen a nasem khawm ahih mah bangin Refugee leh Asylum-seekers te lakah thukhun zuilo a gamtatsia te tungah a kilawm a kituak a kumpi hong gamtat theihna dingin UNHCR in huh theih zahin huh in panpih ding hi” ci hi. Tunai kaalnih sungin kithahna tuamtuam tawh mattuak kawlgam mi 15 kiman khin uh hi. Penang ah lawmta ki semnenna hangin khutkhial hi dinga upmawh mi pawlkhat kiman khin a, amau tengin UNHCR Card na tawi ciat uh hi. Malaysia thuneite lampan in mi matbeh lai ding maw matbeh nawnlo ding cih thu tawh kisaiin Yante Ismail in kuppihna nei nailo hi.\nTukum November kha bei ciang dong UNHCR sungah min khumsa ciaptehna angah mi 150,460 pha khin a, tua lakah Kawlgam panin mi 139,200 pha khin hi. Chin State panin mi 50,620 in ciaptehna ngah khin uh a, Rohinygas,070, Myanmar Muslims 12,160, Rakhines leh Arkansas leh adang teng kigawm 7,440 cing khin uh hi. Kawlgam sim loh gamdang panin Refugee leh Asylum-seekers kigawm pha zah pen 11,260 pha khin uh hi. Refugee leh Asylum-seekers teng khempeuh lakah pasal pen 70% hi a, 32,710 pen kum 18 nuaisiah vive te a hi uh hi. Source : BERNAMA National News Agency of Malaysia\nTeacher’s Certificate Presentation and Appreciation Event-Kuala Lumpur, Malaysia\nUNHCR-EDU makaihna tawh amau nuai a om sang 120 sung a khasum piak sangsia mi 200 valte (Teacher’s Certificate Presentation and Appreciation Event (Sangsiate letmat piakna leh pahtawina piakna) December 11, 2014 Thursday ni-in Pusat Komuniti Sentul Perdana ah nasiatakin kibawl in sang khempeuh pan ahih theizah kipai ngeingei in sunan lim mahmah tawh hongvak uh hi. ZEC sangte panin anuai a bangin pahtawina tuam-tuam kingah hi.\n1. Thawng Sian Kham (USA)\n2. Hau Suan Khai\nTO LEARNING CENTRES 2014\n3. ZEC-Talalla pan Sia Gin Khan Tuang\n(Top 3 OpenEMIS Reporting Award)\n4. ZEC-Cheras pan Sianu Nuam Khan Huai\n(Longest Teacher Award)\n5. ZEC-Sungailong pan Sianu Nian Ngaih Lun (Best Fire Plan Award)\n6. Sangsia khempeuh letmat piakna cih bangin kingah hi. Hih banga Zomi min a tawisang ZEC sangte a thahat semsem na dingin thapia ciat ni.\nAmerican gam tangthu atomkim a etna\nAmerican mi masate pen leilu American (North American) ateng mi namte hi-in, tuhunteh US mi za-ah-khat bang bek phata uhhi.\n1442 kum in Christopher Columbus kici Italy minam, na a kankhiapa pen Spain gam panin pai khia in America gam ong mukhia hi.\n1620 kum in ‘Mayflower’ tembaw zui mi 102 te pen Europe minam a tung masa te hi-in 102 pan 50 pen England gam a Anglican pawlpite bawlsiatna pan a, biakna lam suahtakna zong a a taikhia/zinkhia (Pilgrims) te ahi uhhi.\n1775-1781: England te in British kumpi ukna, thu neihna omlo pi-in siah a lakna hangin America gamkekte in England deihlo in lehdo in zo hi. 1781 kum teh British te’n America pen ko a hi a cihna panin daita uhhi.\n1776: Thomas Jefferson in gamkekte’ khutnuai mite aitangin suahtakna tangkona lai hong at khia hi. Hih a thupi mahmah laibu in tuni a Americante kipawlkhopna ding lamlak/makaih a suak hi. Hih tangkona lai sungah mikhempeuh pen a kikim/kibang a ong ki piaksak/bawl hiin mi khempeuh in nuntak, suahtakna leh lungnopna a kibang zang thei kim ding hi. July 4, 1776 pen Suahtak Ni ci-in tangko in kumsim suahtak pawi a kham den uhhi.\n1787: US gam i thukhunpi, thuletpi kipsakna nei-in, tua in US kumpite ading a thupaipi, a gahpi ong hi-in, US kumpi leh gamkhen tuam-tuam te, America gammi khat leh khat ki-uk, kizopna ding lam hong sialsak suak hi.\n1789-1797: George Washington pen US te kumpi masa pen hi. Amah pen a tang pi ‘I gam i pa’ (“Father of our Country”) kici hi. Ama lim pen dollar pek khat leh piasawmnih leh nga tang tung kimu thei hi.\n1776-1898: Hih hun sung tengin US te’n a gamgi uh keekin, gamdang mi zong a awn (tulza 10) a sim hong lut uhhi. 1848 teh US te’n gamkhen/neu tuamtuamte pemta uhhi. 1867 kum in Alaska gam pen Russia te tungpan lei-in, 1898 kumin Hawaii behlap uhhi. Hih gamte tungpan lei-in, 1959 ciangin gamkhen 49 leh 50 na hong suak hi.\n1861-1865: Hih hunsung teng America gamah gamsung gal nasia takin piang hi. Mi ukna nuai-a om gam 13 pan kipankhia-in mivomte pan Africa pan sila dingin lei uhhi. Sila neihna pen gam leitaw lamte in a zat hangin lei lulam gamte in deihlo uhhi. Hih thu leh thu dang tuamtuam hangin leitawlamte’n a mau gam a tuam a neih ding utin kikhenkhiat ding hanciam uhhi. Hih thu hangin gamsung mi kidona gal hong piang hi. A lang nih un tampi suplawh, beilawh, sihlawh khit ciangin leilulamte in gal hong zo uhhi. Hih tualgal pian laitak hunsungin kumpi a sem pen Abraham Lincoln hi-in, American kumpi lakpan in mikim theih pen suak hi. Amah pen silate a suakta sakpa ci-in kithei hi. Ama lim pen dollar pek nga dal leh pekkhat tang tungah kimu thei hi.\n1917-1918: US te’n kitanau leh kipumkhatna tawh leitung galpi khatna lai-in Germany do uhhi.\n1919: American numeite in me piak theihna a khuan ngah hi. Leitung galpi masa sungin galkap a pai pasalte munah pawlkhop nate ah numeite panmun hong neih semsemna tawh ki zui-in 1919 kum teh numeite in zong me piaktheihna khuan ngah ta-in azuih ding uh thukhun hong suak ta hi.\n1941-1945: Leitung galpi 2 na lai-in US te in England, France (Piantit) leh Soviet Union (Russia) tawh kipawl in Nazi Germany, Japan le Italy te do in zo uhhi.\n1945-1980: Leitung galpi nih khit ciangin American leh Soviet Union (Russia) leitung ah, thahat pen gam nih ong suak uhhi. Hih gam nih te i gamvai ki lamdanna pen (Democracy) mipi a tamzawte deih na, thu neih na tawh ki ukna leh (Communism) mimal neih tuam omlo a, na khempeuh kumpi khut nuai-ah om a tua pan a zeekkhiat ding uh thupi neih na, hih thunih te i huzapna hanggam khat leh gam khat ki demna hong khanglian mahmah hi. Hih hunsungteng pen a simtham a ki dona, kimuhdahna hun hong suak hi.\n1961-1975: US te in vietnam gal hongdo in, hih gal dona do uhhi. Hih Vietnam gal hangin Asia ni suahna leh leitaw lam kikal (Southeast Asia) gam te ahi (Vietnam mi, Lao mi le Cambodia mite) tampitak galtai in US ah pem (lal) uhhi.\n1964: US tualgal ven takciang mi sila khawina pen hong beita hi mah leh Africa pan a mivom te pen tuambawl, neumuh in US mitak in ngaihsun zolo uhhi.1960 kiimin Martin Luther King, Jr. makai in Africa mivom te mikang te mah tawh a kikim a etna leh aki bangbang nasep theihna dingin gal hongdo in 1964 kum in gualzawhna agah hongat uhhi. Tuapen Africa mivom te leh minam neu te zong a kibang a etna leh a kibang a sep theihna dingthu khunpi hong kipsak uhhi.\n1969: American Rocket tuansiam Neil Armstrong leh Buzz Aldrin khapi tung tungmasa, lam siau masa pen te suak uhhi.\n1980: Soviet Union kicip in, gam tampi in khenthang in, tua in a simtham a kigal neihna, muh dahna beisak hi.\n2001: September 11, 2001 ni-in ahang omlo pi a mi suam/that te in sumbawl te vanleng zawhthawh thu tawh New York khuapi leitung sumbawl na phualpi (World Trade Center) leh Washington DC a galvan phualpite kapsak uhhi.\n2008: November kha in Barack Obama pen US kumpi dingin kiteel hi. Amah pen US te tangthu ah mivom kumpi sem masa penpa ci-in kiciamteh hi. Zopzop lai ding…\nZEC Siateng thusinna kinei\nZEC Teachers Workshop: UNHCR vaihawmsakna tawh December 9 ni zingsang nai 10 pan nitak nai 4 dong ZAM Hall ah “ZEC Teachers ” tentan siapi Patrick Helson in hong neihpih a, ZEC sang 5 pan sia/sianu 13 kipha in tha kingah mahmah hi.\nKapteel khuami Pu Cin Khan Do Songput beh leh Pi Ning Khan Dim te’ tanu tapa te sung pan a guknaPa Thang Sian Mung(Kum 49) @ Ta Mung/12/2014 ni Sunggai Buloh zatopipanin a it a zi leh tate nusia in tawlngakna van innpi ah hong ciahsan ta hi. Pa Ta Mung pen tuma kum (4) laipek pan ZAM palai te’nbuaipih den khat hi a, kum (3) sung tawntung damlo te ki kepna innpi Batu arang Shelter ah kikem ahihi. Damlo koihna thunei te thukhun ahih leh damlo kepna innpi (Shelter) pan a si te luanghawm pen amau ngeina bangin mei tawh hal ding a hihi. Ahi zongin ZSM palai te hanciam pihna tawh hamsapi in aluang ki ngen a, mei tawh haallo in, Zomi te ngeina bangin 09/12/2014 ni in Sunggai Buloh hanmual ah lungkim huaitak in kivui thei hi. Pa Ta Mung tungtang ah adah akap te khempeuh tawh kibangin Zomi zumpi panin ih dah khawm hi. Topa’ hehnep na athakin hong tungta hen.\nGawngmual khua mi,Zenii pianna tunnu Pi Goih Khaw Niang (Kum 66)11/12/2014 ni 11:30am hun in University Hospital, Petaling Jaya, Kuala Lumpurpan in Leitung nuntakna nusia in Van inn ah hong ciahsan ta a, Ni 13/12/2014 ni in MBF Sunway Biak inn ah Pi Goihgah ii luanghawm tawh a nunung pen hun bawl khittehSubang Lutherans Garden ah lungkim huaitak in kivui thei hi. Pi Goihgah hangin adah akap te khempeuh tawh kibang in Zomi zumpi paninih dah khawm hi. Topa’ hehnepna a thak in hong tungkim ciat tahen.\nZEC-Talalla & Maharajalela sangluthun ding\nZEC Talalla leh Maharajalela sangah 2015 sangkah kum ading sangnaupang min sanna 22-23 December 2014 (Mon,Tue) ni nih sung ZAM Hall ah 10am pan 3pm dong kinei dinga, sang ki-ap ding peuhmah in UN card/kipawlna card pello keng hamtang ding hi. Boarder om ding numei 30 leh pasal 35 ciangbek kisang dinga kum 9 pan 15 kikal hi ding hi. Sangnaupang khat ciang Sang lutman (admission fee) RM30, Sangsap (school fee) RM40 leh boarder om dingte boarder fee RM85 hi ding hi. Sangvai dotnop om leh Ph: 011 1076 3234, 010 286 6189.\nSuan Khan Mung (Laaitui) leh Thang Muan Lian(Laaitui) Petaling Klang palik zum panin pan Dec. 6 ni-in ki buaipih in hong suakta thei uhhi.\nKlang seafood leh Mid Valley sai a sem ding Malay pau thei mi kideih. Khasum RM900/. Omna leh anpia. Mangpu 019 510 6413\nZomi Cup 2015 Group khenna\nDecember 08 ni-in Zomi Cup 2015 kihel ding Team/Khua teng ZAM hall ah group khenna anuai a bangin kinei hi. Kimawl hun ding makaite tungah a list hong kipia ding hi.\nPHAIZA BUANLI SINGUNAU VANGTEH VOKLAAK MUALBEEM ANLANGH DARKHAI\nTUIMUI PHAILENG THALMUAL LAIBUNG TUPI TUISAU LAAITUI DIMLO\nVALVUM PIMPIH HIANGZING SINGGIAL ZANG NGENTE TUNGZANG TUIMANG LAILO\nLIMKHAI CHANTAGYI HEILEI KAHGEN HAUPI PANGSAK BUAN SAIZANG\nDecember 21 ni zingsang 9am-10:30 sung Zomi Cup 2015 honpawi nasiatakin kibawl ding hi.\nLUNGDAMKOHNA: UNHCR Lifetime Achievement Award 2014\nUNHCR Uliante tungpan lai ka ngahloh zong sawtsimta aa, Malaysia ah Zomi te aa ding hun tampi pia aa ka hanciam theih a om nailoh zong kum (2) valta ci le’ng kikhiallo hi. Ahi zongin, tuma kum sagih khawng pan hanciamnate mawksuak ngeilo aa, tua khaicite a beithei ding zong hinawnlo hi, cih pen November 13, 2014 ni-in UNHCR Uliante tungpan email khat ka ngah teh khatvei ka phawkthak leuleu hi.\n“Ong lungdampih ungh. Malaysia na om sung aa Education vai na ma pan’nate leh gamthumna na paikhit teh zong nong veinate hangin UNHCR Lifetime Achievement Award nang tung ong pia ungh. Hihmunah na nasep sungin nasepsa teng, Pahtawina mualsuang tung na Panmunte tawh kidawksak nuam ungh. Na lungdamkohnop a omte video tomno tawh hong genkhia in la November 5, 2014 ma-in hong khak in. Hehpihna tawh, tulaitak aa Sang Sia sem laitakte zong Thapiakna kammal hong gensak hamtang in.” cih laikhak ka muh lai-in ka diip hong sukha zo liang hi.\nLamdang kasak leh ka lungkim teutau khatna-in, leitungah pahtawina tuamtuam kipia omte lakpan mimal aa siamna leh theihna tawh akipiate hilo-in Zomi te beklo namdangte aa ding hanciamna, sepna khempeuh pahtawi taak hong sa uh ahih manin, ka angtang deuhdeuh hi.\nA nihna-in, Malaysia ka omloh kum nih aval khit hangin zong nasepnasate a thupi leh a kisapna, a manphatna hong phawkpih beklo-in, panmun leh sepna teng zong hong phawkpih theilai uh ahih manin angtang ingh. Lai, kimawl, computer ka hilhkhak naupangte leh seppih tengin zong hong phawkpih lai ding cih ki ummawh tuam pah hi’ng.\nA thumna-ah, ZEC kipatma leh kipat cillam khawngin zong Education lamah a mi zatzawk deuh uh leh a hanciam namdangte pawlkhat om veve na pi-in, pahtawina hong piak tak teh Zomi te nasepna tangzaizaw cih mu uh ahih manin Zomi khat hong piak uh pen lungkim huai thu ahihi.\nHihbang dan Pahtawina leuleu pen, mimal tungah kipia ahi zongin khat kia gualzawhna tawh kingah thei nam hilo hi.\nUNHCR Uliante leh adeuhdeuhin Education Team te tung lungdam hi. Gammi hong panpih khempeuh tung lungdam mahmah hi. ZAM Palai leh ZEC Palai kasep khop sung, a kisam tawntung lungsim thapiakna leh mipihte aa ding hanciam toto zo ding aa sum le pai tawh hong panpih Sanggamte, thu hong ngetsak Nu le Pa tung lungdam ingh.\nAdeuhdeuhin, Malaysia paina aa sumbei cihte aa kipan 2008 kum ZAM palai khempeuh ZAM zumsung pan thuneite-in hong mat lai-in, lungkham-lungzin zawkna ding cih a tamlo thong tawngnung ka om laitak, Kipawlna-in sum kineilo ei leh ei kitat kul ding cih sin kham ki behlap laitak, “Na kitatna ding sum na khak nung, nong cidam ding thupi hi.” cih kammal hong zasak leh sum ana khakthei ka sanggampa Pa Go Sawm Khup (Tulsa, USA) te innkuan tung, mipi mai-ah a khatveina lungdam ko ingh.\nZAM a pankhia makai masate, ZAM tha apia mipi akuamapeuh leh ZAM Palai seppih khempeuh tung lungdam ong ko ingh. Lungdam kohnop zia pen tam bilbel ahih manin hun ong la kikkik nuam ingh.\nZEC kipat cil pan aa Sang Siapite leh Sang Sia/Sianu akuamapeuh tung, no teng ii sepna leh ki piakkhiatna tawh, hih bangin Zomi te madawkzo ih hih lam kong tangko nuam phapha aa, na vekpi tung vuah, ih sepkhop khakna khempeuh lungsim takpi tawh lungdam ong ko ingh.\nZEC Sang khat peuhpeuh aa pilna asin Zomi naupangteng tung lungdam kong koh loh phamawh hi. Lai ka hilh khakte, kimawlna lam ka hilh khakte, computer ka hilhkhakte, no teng kong pattah theihna hangin Pahtawina a ngah ka hih lam ong theisak ingh. Zomi te makaihna mah cikawm-in ZEC Sangte-ah naupangte siamsinna a vaihawmsak Nu le Pa te thupi kong sa aa, ih pan- khop’na ka angtang mahmah hi.\nZomi mipihte aa ding lungsim siang tak tawh nasem khat, aki piakhia khatin tua tawh kituak Thupha siangtho ngahkik hamtang hen! A semthei ding aa om peuhmahin hong tha sial kha hetkei un.\nKhasim palaaite thunget khopna\nDecember 12 nitakin Evan Zir Lian Sanga in ZAM palaaite thunget khopna ah Pasian kammal tawh tha hongpia ahih manin tha kingah mahmah hi.\nNgo Khai (Darkhai) khut keusakna (hand dryer) ZAM zumpi a zat ding hong piakhia ahih manin ki lungdam mahmah hi.\nMoses Pum Pau (Sezaang) te innkuan in thong pan asuahtak theih uh lungdamkohna in RM150 hong piakhia ahih manin ki lungdam mahmah hi.\nRev. Joseph Lian (Myanmar Christian Fellowship) in tukal Thupuak ading RM50 hong piakhia ahih manin ki lungdam mahmah hi.\nPrevious: Aizawl Thupha (Kelkang khua pan)\nNext: Nu Catharina Ning Khan Vung tawh a nunungpen hunzatna video\n(Breaking News) Tulaai leitung Thuthang Tuamtuam Updates August 27, 2014\nPaul Hau Khan Pau (Thalmual, kum 65) vai lungdam kohna\nWilliam Carey leh Judson te Nihgel\nSingapore ah inntungkhuh sikkang zattang in Solar kizangta\nUSA, California gamsung meikang hangin asi mi 40 phatota


url: =USA, Nashville panin Pi Cingh Za Niang (Thuklai, Tunngo beh) in hongnusia :: ZOMI DAILY\nposted on 20 November 2018 at 9:32 pm Lomkholna: Dahpihna, News, Zomi\nDAHPIHNA LAI (CONDOLENCE LETTER) Mangpha Pi Cingh Za Niang, Tunngo Beh, Kum 60\nThuklai Khuami Nashville, TN USA ateng Pi Cingh Za Niang in abeisa November 17, 2018 in gil sunglam dam lohna tawh Nashville Southern Hills Zatopi pan ongnusia cihthu izaakmanin ZIUSA kipawlna mintawh nakpitakin kidahpih kilainatpih hi.\nPi Cingh Za Niang pen abeisa February,2018 kumin Pasian lamhonsakna tawh USA ongtung ahihi.Pi Niang pen USA leitang tunga ong nusia Zomi Unau laizom khat ahihmanin dahpihna lainatpihna lahna in ZIUSA kipawlna in paakkual $150 man khattawh mangpha khakna kinei ding hi.\nPi Niang tawh anunungpen hunzatkhop ding pen ong tungding Wednesday November 21,2018 11:00am to 1:00PM hun-in Woodfin Funeral Chapels,203 Lowry Street Smyra,TN 37167 ah Zomi Christian Church makaihna tawh hehnep hunbawlkhopna kinei dinga Rev. Dal Deih Piang in Pasian kammal tawh hanthotna leh hehnep na ongneih dinga tuakhitciangin hanmualah vuina kineidinghi.\nPi Niang ong nusiatna hanga adahakap sangam tanau meltheih khuapih tuipih beh leh phung akuamakhempeuh I biak Pasian in a makiangpana ongpai khasiangtho in ong hehnem tek henla aluang khituite ong nulsakin lungnop tawldamna ong guat kimciat nading ZIUSA kipawlna in thu kingetpih hi.\nDahpihna Lianpitawh, ZIUSA Genvai Tanupi Contact Pu Mun Mang\n1706 8th Ave, Apt.304, Oakland CA 94606\nPrevious: Lawhcinna lianpi sungah\nNext: Malaysia naungek suakthak neite’n OPE/ RSC Interview ah huhna ngenhamtang un


url: =Phone zangkawm in khetulsang abulh numeikhat akhe hawkguamsin ah awksak :: ZOMI DAILY\nposted on 28 November 2017 at 8:57 pm UTC+9:30 Lomkholna: China, News, Sawltak, World\nNumeikhat Mobile Phone limetlua, azat kawmkawm in khetawh apaina leh hawkguam asin sikkhialkha in akhe awksak cih Yahoo pan kiza hi. Tua numeinu pen akhedapzong khetulsangte hisawnsawn a, tawlpikhat akhe awkcip hi.\nHih thuthang pen China gamsung thupiang kici a, khetawh mi tampi apai ziahziahna lamzikpi khatah thupiang kici hi.\nLampai nading hoihtak enlo in, Mobile Phone bekbek limet luamahmah ahih manin, Lesson khauhtak in atuak kici hi.\nHih Chinese numeinu pen kum 20 gualpawl kici a, khedap khetulsang khat bulhsawnsawn in, hawkguam akisitna Metal Drain Cover kawmkam asik khialkha ahihi.\nAkhe pen apheiciang bang tumsuk kici a, ageinai aomte’n siksem leh Tools pawlkhat kawmsak in, tuatawh honkhiading in kithawi uhhi.\nSiksem, siktawn tawh kalkhia in, tuaciang in damdam in kaikhiading in kithawi a, ahi zongin numeinu in na salua ahih manin, awngzel in khawlbawlzel uhhi.\nTamveipi tuabang in siksem tawh kalkhia in, kithawizel uh a, anunung ah honkhiathei in, bangmah liamna huaisialuapi omlo cihi.\nVideo: Woman staring at phone while walking in high heels gets trapped in drain\nNung July khasung inzong China gamsung mahah kum 20 gual numeikhatin Phone enkawmkawm in apaileh lei tungpan kia in sihlawhliang hi.\nHihbangdan Smartphone hangin buaina pen China gamsung ah kiza zelzel hi. Nung April khasung inzong Fujian Province sungah mawtawhawl khatin Phone kiho kawmkawm in mawtawhawl ahih manin, naupangno kum 2 aphapan pasal khat taihlumkha cihi.\nLeitung gamtuamtuam ahzong Smartphone hong omkhitzawh tuahsiatna tampi kibehlap kici hi.\nMore: Kum 20 gual numeikhat Phone enkawmkawm in apaileh lei tungpan kia in si\nUS gamsung ahzong Smartphone zatna hangin khetawh khuasungvak “Pedestrians” asi tammahmah cihi. Abeisa March khasung in United States Governors Highway Safety Association (GHSA) te’n pulakna khat neikhia uh a, 2016 kumsung in Pedestrian asi mi 6000 pha cimawk hi. Kumkhat sungin tuazahzah asipen omngeilo a, abeisa kum 20 sungah atampenpen cimawk hi.\nKhuasung vakciangin khetawh ihpai zongin, mawtaw ihhawl zongin Smartphone te limzatluat lohding leh lungsim pumpi ngaihsutna khempeuh Phone sungah tunsaklohding kidop huai mahmah hi. Sawltak #zomidaily\nPrevious: Tawhtang akizanglo “keyless car” te gukbaih mahmahzaw kici\nNext: A lawhcing khangno khat suahnading thusim 10 te\nMyanmar, Rakhine State sungah Bomb 4 veitak akizom in puakkham\nUS gamsung khualzinna pawlkhat – 92\nEi-le-ei Kimuanna, Kha-muanna ~ Khat Thang\nNang banghangin hibangin piang?


url: =Tularosa Addie Top in Slate Blue | REVOLVE\nfavorite Tularosa Addie Top in Slate Blue\nShare Addie Top in Slate Blue on Facebook (opens in a new window)\nShare Addie Top in Slate Blue on Twitter (opens in a new window)\nOff shoulder styling elasticized sleeves\nBack lace up details\nRevolve Style No. TULA-WS524\nManufacturer Style No. TRS260 U19\nAddie Top in Slate Blue


url: =Tidim, Tiddim maw, Tedim? cih thu net sung ah kikupna tampi omin, kikum ciang bek hi lo-in, i uliante mawhsuanin, ko bawlin,”... ahih lam ngaihsutin nei lo uh,...muh kholhna anei ngiat lo kumpi nasem ulian neih sunsunte’ khutma “ cih ciang ahi zongin, ‘Zomi’ in kuateng, bang ciang huam cih thu tawh, “ Zomi pen Chin State buppi ahuam lungsim tawh Penglam pawi khatin..” ci sawnsawnin azahtaak-huai i mipihte sukha zeel ahih manin hoih nawn lo hi.\n1. A. TIDIM: Thadote in nidang lai Pu Hau Let khan lai pekin Khuangzang veeng kicihna ah na teeng ngei uh aa, Vansangdim bualtui mah na bulphuhin, ti=tui, dim=bual, Tidim na ci uh hi kici hi. Tuni dong mah Thadote’n “ Tidim ko khua hi” ci liuliau lai uh hi. Ka neulai un TBA huang kiim, (Khuangzang) Sangmangte inn sak teng ah a kulh bawlte uh ki mu thei lai hi. Tua ahih ciangin, ‘Tidim’ zong tangthu guh bul kip anei gige min masa khat ahi hi.\nB. TIDDIM: Hih pen Mangkangte’n Annexation of Chin Hills ong hih ding uh ciangin khua min, gam min, mun min, mual min, lui min, a kanna pan-un a mau zaakna tung tawnin hih bangin na ciamteh uh aa, 1889 kumin Tiddim ong la-in, 1891 teh, vuandok khat tawh ong uk aa kipan ‘Tiddim’ ci-in ong uk suak uh hi. Tua hun lai-in Zomi lai thei ki om nai lo-in, ngaihsutna zong kicing nai lo ahih manin ong uk Tote cih bangbangin akimang toto ahi hi. Tua ahih ciangin, office records, documents, correspondence leh gamlimte ah Tiddim na kici aa, Cope Topa-in zong na zang hi. WW ll ciangin, war records, gal thu laibu tuamtuam ki-at khempeuh leh War Memorial-te leh Museum-te dongin ‘Tiddim’ ci-in leitung buppi-in kip takin ciamteh zo hi.\nC. TEDIM: Vansangdim bualtui mah bulphuhin kiphuak hi aa, Pu Gui Mang, Pu Em Do leh a dangin ni taang sung ah ‘ te dimdim’ cihna -in na phuak uh ci-in zong kigen hi. I kheel nop leh ei mau khua min hi. Ki thukim peuh leng i deih bangin khek theih hi. A hih hangin limtakin thu kan photin thu i kikup ding thupi hi. Hih hangin ong sihsan khin i neih sunsun Zomi uliante mawhsakin, “..ngaihsutin nei lo uh,...muh kholhna anei ngiat lo kumpi nasem ulian neih sunsunte khutma “ cih ciang tut pah phengpheng ding hi lo hi.\nHih thu hangin ‘siattutna om thei’ ding cih zong om pah tuan lo hi. Ei bek hi lo-in, Falam zong amau kicihna taktak ‘Fahlam’ ahi hi. Haka zong ‘Halkha’ ci-in amau leh amau kilo uh hi. Mangkang kumpi mahin abawl ahi hi. Eite bang hi lo-in Falamte’n a neih sunsun a uliante uh zahtakin, it bawl veve uh hi. Hakate’n zong a ulian neihte uh hih thu hangin mawhsiatin pholaak se lo uh hi. Picing ngaihsutna sang nei uh hi. Minam it dan tua bang ding ahi hi. I neih sunsun i uliate, leitung khuazang zak dingin, hawmthawhna tawh agensiasiate Zomi it kici thei lo hi. I itte gensiat ding cih thadah, agensia om le, i mudah hi. I mipih uliante a ko a daisak te’n Zomi nautaang bang ci-in it thei ding, laamsang zo ding ahi hiam?\n2. ‘ZOMI’ in kuateng huam?: Tu ciangdong Zomi definition saan theih diam ki nei nai lo aa, kikup hun ahih manin a nuai aa thute mangngilh loh ding hoih ka sa hi. I pu-i pate Tibet gam pan Kawlgam ong tun uh ciangin Chindwin gun kuam teng ah 6 AD pan kum sawtpi na teeng uh hi. Jo/Yo/Zo petty kingdom, Zo country, Zo petty nation, Zo district i neih lam, Fan Cho 863AD, Sir H Yule 1508 AD, Rev Fr V. Sangermano 1783, Rev.H.Melcolm, Julia Lowell- mipilte-in na ciamteh uh hi. Tua hunin, Tedim, Falam, Haka, Matu, Paletwa, etc. cih om nai lo-in i vekpi ii ‘Zogam’ (kingdom, nation,etc.)ci-in i pupate na teeng khawm uh hi.\nB S Carey & HN Tuck, Sir George Scott leh Tangthu kiva Kawl mipil, U Thein Pe Myint -te-in “ Chin i cihte, amau leh amau ‘Zomi’ kici uh hi “ ci-in ahi zongin, tangthu kiva Daw Khin Myo Chit-in zong, “Yaw, Lusei, Thahdo, Naga, Kuki-te a taktakin ‘Zomi’ ahi uh hi” na ci ciat uh hi. 1953 kumin Haka gam, Saika khua ah Rev S T Hau Go makaihna tawh Zogam buppi Baptist kikhopna ah, “ i vekpi-in Zomi i hih ciangin “ ci-in, Zomi Baptist Convention na phut uh hi. Hih pen Khamtung bup ‘Zomi’ hi ci-in sak-leh-khang kithukim diamin iki ciaptehna amasapen hi aa Rev Hau Go leh Sia Sang Fen(Haka Zo Khua)te-in tua dial nuai ah Khamtung mite’ ong makaih uh hi.\nEi Zomi tangthu akan mipil vive ahi, Dr. Vum Kho Hau, Prof. Laldena, Dr. Vum Son, Dr. Tualchin Neihsial, Dr. H. Kamkhenthang, Dr. Mangkhosat Kipgen, Cap. Sing Khaw Khai, Pu K. Zawla, Pu R. Vanlawma, B. Langthanliana, Dr. V. Lunghnema, Dr. Hawlngam Haokip, Pu L. S. Gangte, Pu T. Gougin, Pu Thang Khan Gin Ngaihte, Rev. S. Prim Vaiphei, Rev. Khup Za Go, Pu L. Keivom, Rev. S. T. Hau Go, Dr. Khen Za Sian, Prof. Thang Za Tuan, Rev. Sing Ling, etc. te-in zong ” Chin pen Zomi ahi hi” ci-in na ciamteh ciat uh hi. Hih pen Zomi definition kip khat i phuh nopleh i ngaihsut kaak ding ka deihna ahi hi.\nHi bangin Sen mi pil, Mangkang mi pil, Europe gam mipil, Kawl mi pil - Vai gam leh ei Zogam mipil tingtengte in, thu akan dimdem khit uh ciangin “Zomi i cih ciangin kuateng huam hiam?” cih siangtakin ong lak zo uh hi. “ Zomi pen Chin State buppi ahuam lungsim tawh Penglam pawi khatin..” ci-in, hih mipilteng ” penglam” aci ngam Zomi i om lai hi. Tua ‘penglam pawlkhat’ acihte sung ah i Zogam mipil masa khat leh biakna makai masa khat ahi Rev Hau Go zong ong hel lailai hi. Sia Hau Go pen, ‘Khamtung mite khempeuh ZOMI hi’ ci-in mualsuang a phut pa ahi hi.\nTua mualsuang phutpa, ‘penglam pawlkhat’ sung ah ong koih lawmlawm ciangin kua mapeuhin lamdang kisa ciatin, i khuasikmul tho hi. Zomite’ minam gamh, van-gil, national heritage ahi, ZBC pen, ei Zomite mahin i nusia aa vut leh vai ki suah khinta hi. Hih pen Zomite tangthu sung ah a dah huai mahmah, khuazing hun khatin kiciamteh ding hi. Tu-in ei Zomi mahin Rev Hau Go ‘ penglam ’ cih san lailai hi. Hih bang aa nasep lian asem i Zomi ulian masate it, zahtak, pahtawi ding lam thei lo-in, tua saangsikin ‘ penglam ‘ peuh i cih ciangin Zomi hihna dinmun niam mahmah cih ding ahi hi.\nTua tawh man lo-in, sep dingte, ‘ngam’ lo-in “thankik-in saaipi’ khaguh balkhap sawm’ ci-in ong kigenteh sawnsawn hi. Hih ngaihsutna-in, Zomite morale ong susia thei meidawina lungsim ong guan, tha ong neem sak, alauhuai ‘gu’ ahi hi. Pasal to tak bang hangin Zomi mipilte thusim lo-in midangte kihta-in, lau-in ‘thankik’ cia bek pha lawmlawm na hiam? Rev ST Hau Go-in tua saaipi kha guh 1953 kumin na bal kham zo hi. Rev Hau Go-in “Zomi ka it hi” ci-in awng-awng khol lo hi. Zomi adingin bangzahin sem cih aphawk zo nai lo om lai i hih manin dah huai hi. Mailam ah hi bang thute i kikup ciangin, lai i at nop lai leh, kammal akilawm teelin, azai theithei ngaihsutna tawh lai simte-in tha angah theih nadingun lai i at ciat ding, konghanthawn nuam hi. Lau ding lungneu nading om lo, thankik sangin na hatzaw hi. Hangsan in.\nBy: Dr. James Dongno (Australia)


url: =LAISIANG THO HILH HAUHNA LEH NOPSAK NA LAMPI ~ MUC\nLAISIANG THO HILH HAUHNA LEH NOPSAK NA LAMPI\nAdmin 9:31:00 PM Articles\nA hau khempeuh minuamsa hilo a, a nuamsa khempeuh zong a hau te hi kim lo in, nopsakna khempeuh zong,hauhna hang hikim lo hi. Na asem leh a semlo, azong leh azong lo, a citak leh acitak lo te a kilam dan hang in, nasepna bang in kingah kim lo thei hi. Ih Kawl gam om zia pen Hagai in Isreal te tung ah a gen tawh kibang ka sa hi. “Tu laitak na om zia uh limtak in ngaihsun un. Khaici tampi natuh uh hang in, an tawmbek na la uh a, annek ding na ngah teei uh hang in, na kham kei uh hi. Puansilh ding na neih tei uh hang in, a lum khop ding na nei kei uh hi. Sum na thalawh uh hang in, ip vangsunga a-khol tawh na ki bang uh hi” (Haggai 1:6). Bang hang a hi tam? Pasian in, a zawng ding, nuam a sa lo dinga hong teel maw?\nNOPSAK DING PEN PASIAN’ DEIH NA HI\nEden huansung ah, Adam a ding in, Pasian in, a kisam omlo in nakhempeuh bawlsak in, koihsak hi (Pian.,1:19). Topa Zeisu, mihing hongpian ma in, nopsakna leh hauhna tawh ki dim in om hi. Mi hing hong suah in, bawngkuangsung ah hong suah hang in,mipil ten, kham, paknamtui leh, a manpha na te tawh va bia uh hi (Mate 2:11). Ama na sepna ah nupi hau pawl khat inzong na pan pih hi (Luke 8:1-3). Topa Zeisu van zat te pen gunkuang, inn, zinbuk, laa cih te hi a, a sih ciang zong mi hau te han ah kivui hi (Maku 15:42-46). Topa Zeisu hauna pi-in zawnna hong thuak na pen, eite hauhna ding a hi hi (2Cor. 8:9).\nAhizong in, AMANLO A HAUHNA IN NOPSAK NA piangsak lo hi. Aman lo a hauhna, hauhnop man a, lam pi man zuihloh na in zong nopsak na piangsak lo hi: “ A citak mipa in thupha ngah ding a, a haubaih nuam mipa in gimna thuak pel mawh ding hi (Paunak 28:20b).\nZawn-na a piang sak thei lampi guk te:\n- Huaiham na ( Paunak 28:22).\n- Ciilna, iik siik na (Paunak 11:24).\n- Thadah na (Paunak 20:13; 24:30-34).\n- Thu man loh na (Paunak 13:18).\n- Neihsa te kep siam loh na (Paunak 23:21; 28:19, 20).\n- Khialhna im cip na (Paunak 28:13) te ahi hi.\nHAUHNA LEH NOPSAK NA A PIANGSAK NATE\nPilna om na ah hauhna in zui tawntung hi: Pilna in nuntakna hong nuamsak a hauhna leh pahtawina hongpia hi (Paunak 3:16). Pilna a deih te ka hausak dinga a inn dim in neih le lam ka pia ding hi (Paunak 8:21). Mipil te minthanna lukhu in hauhna ahi hi (Paunak 14:24). Solomon in Pasian kiang ah pilna ngen in, Pasian in hauhna leh minthan na pia thuah hi (I Kum. 3:13).\nTu lai taka a khangto ihcih gam te en leng, a ki pat cil in, a zawng mah mah gam te mah na hi a, ahizong in, a makai te in pilna thupisak in, mipil tam pi a pian na ding in vai hawm in, gam khangtogam te ah pilna siam na te sinsak in, mipil tam pi ten na hong sep khop uh ciang a gam uh a khang to na hi zaw hi.\nPasian tung a nopsakna in a tawntung a ding manpha hi ( ITimothy 4:8).Thuman mite a ki nutsiat lam leh atu ata te, khutdawh ngen aom, ka neu pan kamu kei ci-in David kumpi pan na gen hi (Late 37:25). Lungsim thutang/dik mite le Topa a zahtak te inn ah hauhna leh nopsak na om ding hi ( Late 112:1-3).\nThu-um-mi te Pasian in dikkisakna, Zeisu hang in hong tang sak sa ahih manin a diktat ding, na hoih sem ding a hong ki tel kholsa te ih hi hi. (Rom. 5:8; II Cor 5:21; Ephet 2:10).\nLUNGDAM/KIPAH NA LUNGSIM\nA lungdam akipak lungtang in atawntung in pawibawl tawh ki bang hi.(Paunak 15:15). Isreal mite midang te sila asuahna a hangin lungdam lohna, phunna, hawmthawhden na, lungkim zawh loh nate hang ahi hi: “Hih atampi nate khempeuh omnapi in, note in lungdamna leh lungsim kipahna tawh Topa note Pasian na semlo nahih man un, Topa in note langah ahongsawlding nagalte uh’na, gilkialna leh dangtakna, pumguak a om naleh nakhempeuh kitangsapna tawh na sem dinguh hi”(Thuhilhkikna 28:47-48).\nLungdam na leh kipahna tawh apia te Pasian in it hi (II Cor. 9 : 7). Nopsak na leh hauhna pen lungdam na leh kipahna lungtang pan ki pan hi.\nItna leh thumanna(obedience) na ton khawm den hi. Topa Pasian thumang in, a thupiak te khempeuh na zuih uh leh leitung minam khempeuhlak ah a lianin hong bawlin a mei –in hongbawl lo in, makai in kong bawlding hi (Khang 28:11,13)\nThuciam thak sung ah thukham khempeuh thu nih in na gawm hi. “ Na Topa Pasian, na lung sim khempeuh,na nuntak na khempeuh, na pilna khempeuh leh na hatna khempeuh tawhna it un” cih leh, “Na pumpi na it bang in midang te na it in” cih ahi hi (Maku 12:30-31). Pasian it na leh midang te it na tawh thukham khempeuh kizo thei hi.\nTopa thupiak te zuihna in hauhna thupha tungsak hi. Pasian leh mite it na in thupiak te zuih na ahi hi. Tua ahih manin, it na(Pasian le mite) in hauhna piangsak hi. Itna ki hel lo hauhna in nopsak na piathei lo hi. A cing mite hau sem sem a, midang ahuh te in huhna mah ngahkik ding hi(Paunak 11:25).\nSum zon na lam pi maan in, sumzat dan siamding kisam hi.\nPiakkhiatna tawh kisai lai siang tho sung a om pawl khat en ni:\n1. Sawm ah khat\nSawm ah khat pen ei a hilo in Pasian a hi a, sawm ah khat na piak ciang Pasian a pia hi lo in, Pasian a, a pai pih leh Na khempeuh ama-a a ahih na ih pulak na hi zaw hi. Sawm ah khat in, hamsiat na pan in thupha piang sak hi. Thupha cih ciang in, sepna khempeuh ah maipha ngah na ahi hi.\nAmasa pen Sawm ah khat Abraham in na pia hi (Pian 14:20b). Sawm ah khat pen Topa a hi a Topa a ding in Siangtho hi (Siampi 27:30). Sawm ah khat biak inn ah a pai pih kik lo te Topan a ma na gu in hong ciamteh hi (Mal 3:8).\nSawm ah khat piakna hang a aki ngah thuphate:\no Vantung kong khak te kihongin Pasian thupha te hong bua\no Kisap na khempeuhh hong sik\no Hong bawlsia nuam nate khempeuh Pasianin hong do sak\no An ki kham (Hau)\no Sepna khempeuh ah dau pai,lawh cing\no Thupha ngah ci- in hong kiciam tet (Mal 3:10-12).\n2. Sumpi piakna (Citpiakna)\nHih piak khiatna pen, sawm ah khat tawh kisai lo in, ih lungsim bang a piakna ahi hi. Na piak na bang in nang tung ah hong ki bawl ding cih lai siangtho hong hilh thu khat ahi hi (Luka 6:38). Piakkhiat zawh na ding a na neih leh na zat up na pen, thupha ngah nading a a kisam up na zah hi pah hi. Bang zah pia cih sang bang zah Topa din zang khia cih thupi zaw hi. Piaknop na lungsim tawh a pia te Pasian in deih hi ( II Cor 9:7).\n3. Nasep khop na ( Kha lam ah nasep khop na)\nHih na sep na ah thunih om hi. Pasian tawh nasep khop naleh Pasian nasem te tawh sep khop na a hi hi.\nPasian tawh na sep khop na pen gah masa (Anpal) piak na a hi hi. Anpal ih piak ciang in Pasian pen nasep hong guan pa, hong huh pa, anpal hong la sak Pasian in an lak hun zong hong pia ding hi cih, pulak na leh lungdam kohna a hi hi. Tuabek tham loh in, semna khempeuh ah hong pan pih na ding Pasian tawh kiciam na ( covenant) zong ahi hi ( Pau. 3:9).\nPasian na sem te tawh pankhopna pen, sawm ah khat pan hi lo, sumpi pan hi lo, anpal pan hi lo bek tham loh ut hun hun a, ut zahpeuh, ut khat peuh tung a piak khiat na hi lo in, man man in, a hun hun a, na ciam na zah Pasian na sepnading na gel sa tung a, thuman tak a piak ngiat ngait na ahi hi.\nSum deih luatna ( the love of money) in siatna kipat na bulpi hi (ITim 6:10). Sum zon na sum hauh na pen siat na hi pah lo in, sum ngah na lampi leh ih zat dan in siatna hongtungsak hi. Aman lo ah hauh nop na in hauhna piangsak lo in, hauhna khempeuh in nop na piang sak tuan lo hi.Tua ahih man in, ih gam leh ih lei in nop na ki hel hauhna a neih theih na ding in laisiang tho hong hilh bang in Paian in anuam sa ding in hong deih na thei in, aman lo a sum ngah na lampi te zui kha lo in, Topa hong piak na sepna tel a, nop na ki hel hauhna a piang sak lampi te ih pom a ih zuih leh ih gam ah nop na hong om ding a, thupha ngah minam te hong ki ci ta ding hi.


url: =ISIS te’n mi ngawng attan leuleu :: ZOMI DAILY\nposted on 3 September 2014 at 8:50 pm Lomkholna: CinNgaih, News, World\nIS te in , Syria gam ah Aug 2013, kum in Jewish America jounalist ahi Steven Sotloff(kum 31) na man uh a,tu in ahih leh a ngawng tan in that uh hi cihi.Ahih hang in US thunei te in a man leh man loh youtube pan in a etcian laitak uhhi cihi.Hih a thatna hang pen US te in IS te Iraq gam ah van lam tawh akap a hang hi ding in lam en uh hi.US te in IS te pen vam lam tawh 120 vei bang kap hi. Tu in zong Obama in Iraq ah US mite leh aneih sa te cing ding in galkap 350 puak ding in sawl hi.\nSyria gam a Al-Qaeda tawh kimetmat Al-Nusra Front gamnuai mite te in Golan a om, UN galkal Fiji mi 44 te pen man in hoihtak in ka kep uh hi ci in, UN te in migi lo pawl( blacklist)nong cih na uh pan nong phiat uh leh kong khah sak ding uhhi cihi.Hih UN galkap te ka matna hang in, Israel gam acing hang uh hi cihi.UN te in a galkap te uh asuaktak sak na in ngenngen khin uh hi. Tun zong UN te in hih galkap te hotkhiat thei na ding in Golan ah Al-Nursa Front te tawh ki mu ding in pai uh hi ci hi. Hih Golan pen 1967 kum in ni 6 galkidogm lai in Israel te in Syria khut sung pan a ngah uh hi in 1200 sq km cia pha hi.\nRussia galkap te in Ukrain gam a om Russia deih gam nuai mite huh ahih man in, Luhansk vanleng tual khah suak uh hi. Russia galkap te pen Ukrain gam sung ah mi1000 bang om ding in Ukrain thu nei te in gen hi. Hih ki do na hang in mi 2,593 sikhin in, mi 260000 in(2.6 m) Ukrain gam ah galtai in om in, Russia gam ah mi 814,000 in galtai in om uh hi cihi.Hih bang in Russia te gamtat na hang in NATO te in European nisuah nalam ah Russia te thuk kik na ding in, gal kap phualpi koihding ci in gen a, Russia te in zong galdo na dingin pan mun kip ka bawl ding uh hi cihi. Tu in Russia leh Ukrain te gamgi ah Russia galkap 20,000 om hi in NATO te in gen uhhi. Russia te hang im US president Obama zong Estonia, Latvia leh Lithuani gam ah hawh hi chi.Hih gam te in zong Russia te in asim ding uh lau uh hi. Ni dang in hih gam thum te pen Russia gam huam sung ah om ngei uh hi.NATO te in Russia vai leh IS te vai zong Wales a NATO kipawl te thuki kup na ding ah kikum ding in lam et uhhi.Russiate pen EU ki pawlna pan zong phiatta uhhi.\nPeru gam Lima khua ah palik te in Cocain 7.7 metric tons man uh a, hih pen atam mat penpen uhhi ci hi.Hih Cocain te pen Spain gam leh Belgium gam ah puak ding uhhi cihi.\nDr.Sang Ci (SDA)pen mihau mipil khat hi in, Aizawl, MiZo gam ah teng hi a,ama Pasian na sem na hang in United Theological Research University,Study&Reseach Secumderbad(UTRU) pan International Gold Medal Award,Aug 30,2014 ni in pia hi. (World Zomi News pan)Amah pen 1990 kim pan asum bawl khawl in Pasian a ding ama sum leh paii zang in Vai gam aa milim bia te kiang ah Pasian na seem hi.Pune Uniiversity sang a om Zomi te in zong a nung zui in Pasian na sem khawm uhhi. A ma mimal Pasian na sep na pan Kha mang thang 30,000 kim man khin ta hi.Phillipians leh Malaysia LST sangpi te pan zong Ph.d buaih na pia ngei uhhi. Ama Pasian nasemna pen Media lam te thei ding deih lo hi cihi.A hang in mipawlkhat in a buai sak khak ding lua hi cihi. A kha thang mat nate lak ah Vai mihaumahmah khat om in, tua pa pen Apu apate khang a ki pan khang 3 khang 4 dong in ahau mah mah te hi in,a tetti pan na ah ” tulai tak in Jesu leh ka hauhna te hong kitel sak leh Jesu katel zaw ding hi “ci in tetti pang hi cihi.\nNikhat nupi khat ata nu no tawh sumbuk ah pai hi.Tua leh van zuak pa in it bang sa in pakta a, susian thawl sung a om lak in, la in maw ci in gen hi.Nu meino in ahih leh ut lo ci in gen a, van zuak pa in zong ci kik leu leu ahih man in , anu in zong za a, boih la ve susian a cih leh ut lo mah ci in dawng kik hi. Tua leh van zuak pa in zong a thawl la in naupangno susian pia hi. Inn a tung uh tak ciang naupang no kiang ah anu in bang hang in la nuam lo na hia? a cih leh nu ken la leng ka khut neu lua ahih man tawnbek ngah ding hi ven ci hi.Tun en ve, tampi tak ka ngah ve le pupu in akhut dim in hong pia hi ci in dawng hi.\nIh nungtak na ah zat thei ding.\nEn laleng, tawn bek ki ngah ding a, ahih hang vantung a om ii Pa in hong pia hi leh, ei te lam et sang,ih ngaihsut sang atam zaw in hong pia ding hi. Bang hang hiam cih leh Ama thupha te ihngaihsut na sang hoihzaw hi.Na ki sap nate Pasian kiang pan ngah ding in ngak in.Topa aw nang deih tawh kituak in hong pia in ci in thu ngen ni.(Moody Usury fb)\nRef:Time. the star paper, Jpost, bbc.\nFacebook Group Link http://goo.gl/eGkLQB\nPrevious: Visa 93 ngakte ading Interview Date – 01 October 2014\nNext: Tulaai leitung Thuthang Tuamtuam Updates September 3, 2014


url: =Revenge of the Cis: January 14th, 2020 - Revenge of the Cis – More Like Radio in Revenge of the Cis – More Like Radio in mp3(15/01 a las 01:24:04) 01:57:10 46517621 - iVoox\nWhat's next? Revenge of the Cis: January 15th, 2020 - Revenge of the Cis – More Like Radio Cancelar 10\nRevenge of the Cis: January 14th, 2020 - Revenge of the Cis – More Like Radio description\nEpisode 520: Shake Up\n– Vince Vaughn and Trump Shake Hands. Twitter Loses It.\n– The Outrage Mob Comes After Stephen King\n– Project Veritas Sanders Campaign Field Organizer “F**king Cities Burn” if Trump Re-Elected\nRevenge of the Cis: January 20th, 2020 - Revenge of the Cis – More Like Radio\n21/01/2020 | 01:57:45\nRevenge of the Cis: January 21st, 2020 - Revenge of the Cis – More Like Radio\n22/01/2020 | 01:59:23


url: =Taingen Laisin Saanginn Thu « Nikonghong\nHome » Sizang » Taingen Laisin Saanginn Thu\nBy Pa Ngin Nang (Taingen)\nIh Sizang ngam sungah khamtung ngam saksaang teng ii lamkhawm ahi le Pathian thu tak phitna Khuasak ngam hi in mai lam ah a thupi vaial thei tu ci mukholna om ahikom hi lai kong at hi. Tuhun lianin Taingen leitangh tungah bang teng kiseam a, bang teng kipuaphat tu om ci sia khang kik tute ii ih heakkhol zongh kul hi.\nTu laitak Taingen Laisin saang sia Party, Council hun lai in Bo Kim Ngin ii hong huna taw in June 1, 1986 ni in tan 4 Primary saang kihong hi. Vanh bangma om ngawl ahikom Pa Suang Za Dal in a innnuai kum nii sung hong kawmin saang kikaa hi. 1988 kum ciang tu lianin syate innsakna mun lian ah bi innpui khat sa in kum nii sung saang kaana in kinei hi. 1990 kum ciang hausa pa Pa Cin Khan Khai lampui in leiziik set taw lamkhawm tung saang innmun ziikin UNDP te in thikkaang pi 7 te dal 27 hong pia a, khua mite in dal 30 le a kisamh thing teng theampo sii in saanginn pi 35′ x 14′ khat sa in tuak ma ah saang kikaa hi. 1987-89 kum ciangin saanginn pep natu kumpite tung pan sum Ks. 70000/- kinga a, pi 18 kipeam hi. Tu lianin syate omna in 24′ x 18″ sia khua mite in suangseak in sum thalaw a, a kisa inn ahi hi.\n2001 kum ciangin kumpite in မူလြန္(mu-lwin) kiseau thei ci thu hong omsak ciang khuathing lungkimna taw kiseau in township pan state dong ah seauna puakin kipai kakoai hi. Township ah hi thu taw kisai in Ks. 30000/- kibo a, khua in sii hi. State pan Ks. 40000/- kul ahikom keima Pa Ngin Nangte innkuan in ka sii uh hi. Avekpi Ks. 70000/- a kizangh suak hi. Hi မူလြန္ (mu-lwin) taw kisai in a pian thei natu Syapi Tun Za Dal le Syama Hau Khan Cing in nasiatak hong panpui hi. Kum 2002 kum sungah Township education office (U Tun Za Dal) ii Jun 3, 2002 ni taw hong theng lai nambat seik 3/1629 mu-lwin, le state education office pan May 3, 2002 ni taw hong theng thikkhau lai nambat 405/seik 1/ pah wah dah (mu-lwin) taw in mu-lwin saang Assistan township education officer in hong honsak hi.\nမူလြန္ (mu-lwin) nga ciang sanaginn no lei kisa ahikom hong hu zo tu kizongin RC te le Japan embassyah keima Pa Ngin Nang le hausa pan Pa Lian Suak kopin seauna ka ten uh hi. Sya Tony Collus Mang Thang in hong samin pi 75 a sau dawl nii khat kong saksak tu uh a, innteak in uksuang tangh 36000 sii tu ci kamciam hong pia hi. Hausa pa Lian Suak in saang taw kisai teng Pa Suang Za Dal vaihawm tu in vaipuak aap kale uksuang kipiangsak zo ngawl ahikom pi 70′ a sau Ks. 14, 000, 000/- man taihinn khat hong sak sak ziau in man lei hi. Mikaang hun lai Kala ngalkap zite ii puaksukna tuinaak pi pan Taingen dong ta 4 le lang sau pipe Ks. 2, 700, 000/- man hong pia si hi. Hi tuilam taw keima Pa Ngin Nang in tha thum sung ka lampui hi. Tui phatak pai thei paih ngawl ahikom khuapui mite thinkiam paih a, Thaang tui taw laih hi. Pipe pawlkhat pamai tapo in lei sungah kinusia hi. Saanginn pi khat kicing tu hi napi ih khua mu ngawlna taw saanginn no khat bek kinga hi. Tu in လယ္ခြဲ (le-khoai) nga zawkciang saanginn no lei ahikom state education office le township education office te in saanginn keak tu vive hong hanthawn ahihang kikeak zo ngawl lai hi. Hamphatna khat a om ciang vaihawm thiam ngawlna taw khan tawnin ih minam le ih ngam in kihamsiat law hi.\n28 Jan 2008 ni in No (2) Basic education department pan officer khat ahi Major Aung Shwe Oo saang ah hong pai a, saang teng a et zawkciang keima taw photo ka kizaih uh hi. Ka man uh ciang tan (8) seau tu vai hong hanthawn hi. Khuazang ma hausa in kikhop sam ahihang kuama hong kihel nuam ngawl hi. Tua hun laitak Taingen khuazaang innkuan teng –\n1. Pa Kim Dal\n2. Pa Khan Do Dal\n3. Pa Thang Ngo\n4. Pa Suang Kim\n5. Pa Vungh Khan Tuang\n6. Nu Zam Cingh\n7. Pa Cin Khan Khai\n8. Pa Kap Cin Nang\n9. Nu Ciin Pum\n10. Pa Khai Cin Pau\n11. Pa Tuang Khan Cin\n12. Pa Dongh Khan Cin\n13. Pa Zam Ko Thawng\n14. Pa Suang Za Dal\n15. Nu Thang Niang\n16. Pa Tuang Ko Pum\n17. Pa Pum Khai\n18. Pa Khai Pum\n19. Pa Ngin Nang\n20. Pa Pum Khat Pau\n21. Pa Khai Do Pau\n22. Pa On Khan Tun\n23. Pa Lian Suak\n24. Pa Vum Do Nang\n25. Pa Hang Thian Thang\n26. Nu Kam Khan Ciang\nTuteng ka hi uh hi. Hikale khua khat sup natu saangin saangpatang nei teng kiding kenkon suak hii Sum bo vekpi sia Ks. 810000/-hi.\n1. Pa Khai Cin Pau 90000/-\n2. Pa Dongh Khan Cin 90000/-\n3. Nu Kam Khan Ciang 80000/-\n4. Pa Tuang Khan Cin 70000/-\n5. Pa Tuang Ko Pum 70000/-\n6. Pa Pum Khai 70000/-\n7. PaNginNang 90000/-\n8. Pa Khai Do Pau 90000/-\n9. Pa Vum Do Nang 90000/-\n10. Pa Pum Khat Pau 70000/-\nTu bang dan taw in Ks. 810000/- a cin natu ka hanciam uh hi. Saangpatang nei in 13 sung pan Pa Zam Ko Thawng le Pa Suang Kim’te sia haksa lei ahikom kihelsak ngawl a, Pa On Khan Tun sia hong kihel nuam vet ngawl hi. Zum taw kisai a niambel pan a saangbel thet theina ahi Basic education department dong sia keima ka pai kakoai hi.\nSeptember 1, 2009 ni in No (2) Basic education department, Mandalay khua pan September 4, 2009 ni taw hong theng lai nambat 115/htanah khuai(1-khah)/3002/kah khah (le)/ 6580 taw BEHS, Thuklai syapinu Daw Than Nweh in hong honsak hi. Saangsya zongh (3) hong pia thua paih hi. Patangte Kawl kam heak natu ngaisutna taw 2001 kum pan kipan 2009 dong a pua pan private in Kawl syama (22) kisam zo hi.\n2011 kum sung ma ah khua lai etna inn tu in kumpite in inn 24′ x 14′ khat sak natu sum Ks. 1,000,000/- hong pia a, khua mite in a kisamh laiteng belap in Taingen suaciilna ah sak kiman zo hi.\nSCC Annual Magazine pan akilakik hi.\nKawl laimal taw a kiat pawl khat a sim nop natu Alphabat laimal taw kilai hi.\nmu-lwin = primary school sang a sangzaw saanginn\nle-khoai = branch middle school\nBy thawngno in Sizang, Sizang (Khamtung) on February 22, 2012 .\n← Pawlpi Le A Nasep (Church & Her Ministry)\tPathian Mizak John Wesley →


url: =Why them: Banghang Mi hi sese? :: ZOMI DAILY\nposted on 24 July 2018 at 12:02 am UTC+9:30 Lomkholna: Nantalsuan, News, Zomi\nPianna gamlei nusia-in, matlehhen, sihna ciangdong tuak-in, simmawh-bawlsiatna ih thuakphialzong, Mi gamlehlei kizuan sese. Pianna nulehpa leh itlehngaihteng nusia-in, theiloh Mi-te kizuan sese\nIh gamlei ah omsun leeng zong enneu in, Mi-gamlehlei enpizaw sese. Sanggam laizom ommah leh zong, Mi-dang phuncingzawsa sese\nKhat leh nih omkhawm leengzong a sawtlo-in kikhendingbek ngaihsun in, Mi kipom nuamzaw sese\nPhattuamna ding khat omleh ei leh ei sang’ Mi dang kipianuamzaw sese. Zaa kikim veve zong eisang’ Mi zahtaakzaw sese\nSepzawh leh septheih kibang taleh, Mi muangnuamzaw sese. Sep kibang veve zong, Mi-sep enpizaw sese\nA pil-asiam khat omleeng zong, Mi-dang khat hileh a phatphatding kimlai, thaneemna kizong in, kiko nuam sese\nTaangh-theipian, citheipian ding’ kithawileeng sanggam behlehphung, ulehnau teng kobawl masa in, Mi-te hong peipuang’ na-ngawn kipaakzaw laideep sese.\nGamlehminam aa ding kipia khianuamlo napi’ a kipia khia sunsun te panpih lo-in, Mi-dang pawlkhat panpih sese\nEi leh ei, Mi-dangte tung kikhiatloh-kiheekloh-in, ankam limlo bang sese. Sepkhopding khat omleh, Mi tawh semnuamzaw sese\nEi leh ei kikhual-ki hehpihding sang’, Mi khualzaw leh Mi-hong hehpihding ki-utzaw sese. Kihuaiding khat omleh, Mi-huainuamzaw sese\nKikep kidalna ding khat omleh, Mi-dalnuamzaw sese. Paikhopna ding khat omleh, Mi-tawh tonnuamzaw sese\nNekkhopding khat omleh, Mi-tawh nenuamzaw sese. Hong kigengen taleh, Mi-genkhat umnuamzaw sese. Ki hilhhilh ta leeng, Mi-zuaupi khat sang’nuamzaw sese\nKeingahloh veve kalawm kagual in ngahhohleh cilo-in’ Mi-dangkhat ngahding utzaw sese\nLawmlehgual in hong samsam taleh, Mi-dang khatpeuh tawh hun mawkbeisak nuamzaw sese\nLawmlehgual in hong kaaikaai taleh, Mi-dang khatpeuh vadelh hoihoi nuamzaw sese. Itlehngaih in anlimci hong piapia taleh, Mi-dangte cilphihphih khat duhhuaisazaw sese\nHong-it, hong kideihsak in mailam khantohna ding’ hong kikuppih taleh, Mi-dangte hong suksiatna ding’ lam vazuannuamzaw sese\nIh khantohna ding, mikhutnuai pan suahtaakna ding’ mainawtkhawm ding-in hong kizawnzawn taleh, Mi hong khenkhapna ah lungtaizaw sese.\nKipawlkhopding a vaihawmhawm om taleh, unau sanggamkhat gige kigensia, kiko in, Mi-dang khatpeuh pahtawinuamzaw sese\nTaangpi tutkhop khawlkhopna khat omleh, Mi-dang te samsam napi hang’ eilehei ki toto sese\nEi leh ei kikoko kitoto napi hang’, Mi-dang kuathusim meelloh khatzong vamai-et duldul sese\nIh theihkim paulehlai mah thupisak dingsang kicici taleh, thupikei hong kicihsaklo na pi-in, ka khua katui- ka-awkaih mah kici masa hamtangnuam sese. Sanggam unau, piilehpu, behlehphung kibang citciat, kampau awkaih leh tenna munlehmual siksan in kidangbawl in, Mi-namdang khatpeuh vaihawmna, kiphungvuh nuamzaw sese\nEipau eilai sang’ Mi-nam dang te aa, nuamsazaw sese. Ciikhat sakhat veve, Mi-namdangdankhat ki-ut kitangnuam sese\nMikhutsung kidenna in, pulehpa gam na-ngawn neithei nawnlo, utbang in zeekthei nawnlo-in hong koihuh hang, tua Mi-te lo-in cihkullaisak sese\nNeksa zahtaak leh ankuang kitap ding lau-in, Pute’ miphuahloh pi’, Mi minpiak peuh tawh kipaaknuam sese. Zosuan Zota cihding ki-ut tek napii’ Mi ki cinuamlo citciatlai sese.\n“Mibawl in ih sia kei aa, ei leh ei kibawl in ih kisia hi” cih kampau ih nei hi. Temsiamte’ temtawh si aa, tuisiamte tui-in si hi” zong kici hi. Ei leh ei kikal Lungkimlohna te kimaai saklo in, Mi-namdang te thupisazaw in, ih phungvuh laiteng, sihlehman-lam manawh ih hi pelmawh ding hi.\nKhutkuaktkhat zong dimlo, vakhutui a bangding, vaphual-nupa abangding kimlai, a beisa hun aa- khasiatna te’ suutsuut in, sindam-tawldam zolo-in natnagilvei bang-in, kitoto nilohleeng, kua-in ih maban nazom ding hiam? Kua-in ih suanlehkhak te mapii-lamlak mawk ding hiam? Dongtuak unau sanggamte kua-in en-in phaamding hiam?\nEimahteek tho-in ih kalsuanloh in ki mainawtzo taktaklo ding hi. Mikhuttawh gul kimanthei khamah ding hi. A hizong cinlehkep-dan ihsiam kei-leh hongtu-in, cimawh-haksatna hongtunthei kha ding hi.\nBangbang hileh, hunkinei tek-aa, eihunzong khatvei teeiteei hong tungsam ding hi. Ih thahat laitak a hihlehzong zatsiam in, “Ko beh, kohaam, amau tua beh-tua haam ” cilo-in, khual leh tual-leitung muntuamtuam ah gentheih haksatna a tuak sanggam khuapih-tuipihte’ thungetkhopna aa kipan, ih hihtheih-bangtek in ki panpihhuai-mun ah ih om hi.\nGamlehleitang , sanggam, minam neilo hilo napiing hang, Mi-gamlehlei ah gulsih-thaamsih pawlkhat ki-om sese.\nPu Zo aw, hong tho dih-inla, nasuan-nakhakte hong kaaikhawm dih ve. Unau takpi kapau, kahaam ciangbek-uh suang in mittawbang-in kaomta uh hi.\nIsraelte’ Pasian, Ka Pasian uh aw, tuuciingsiampa bang in, nata-te lumbang hong hung inla, Zogam, Zolei , hong paallun sakta in. Hong kikhenthaang sak thuvaihawmna, seplehbawl, thulehla te’ kadalzawh nading-un, thakhauhna hong guan in.\nNang hong um leh hong zahtaak gam-uk, gam-makaai, minam-makaai hong pia in. Banghang pampaih-nusiatbang in, omsese ka hi uh hiam? Nantal’suan (Malaysiagam sung aa kipan lamkaal muntuamtuam ah a mangthangh-pawlkhat te’ phawkna lianpi tawh)\nPrevious: A awmsung ah guatawn 4 kisiatphei himahleh kamphatna tawh silo\nNext: Book Review: Laibu min – Bucing khantohna le picing ki-ukna


url: =Vondeih Kep Ding – 160 (Dimno’ Pa) :: ZOMI DAILY\nposted on 26 October 2019 at 4:45 pm Lomkholna: Article, Paukhankap\nDear Tawngno, Tukum phalbi hong tung baih leh kilawm sa ing. Zanhal ni khua hun en khol lo-in puanpan khat tawh na sep ka kuan leh khua dam sa-in ka na sepna mun ah tonlum dek liang ing. Ei kiang lam khuahun bang ci ding bel thei kei, hih lam ah bel puanlum a kisilh hita mai ei!\nKong genngei sa mah bangin khual na zin ding leh puanlum leh laibu khat leh nih khawng pua hamtang in. Nisa in khua a lum leh bel phamawh kei zaw in lametlohpi in khua hong dam zenzen leh na silh dingin puanlum khat peuhmah pello na puak hamtang ding hong deih ing.\nMite neihsa a gugu khat Guta pa, ci-in sam leng deih lo ding a, mi tawh a kitawng den khat zong Gilo pa, ci-in sam vava leng a deih het loh ding pen lamdang lua lo hi.\nAmau zong a deih a a teel masak uh hi lo ahih manin khat peuh thanemna pholak in tua tawh va zawhthawh kul se lo hi. Ei zong i hoih lohna tawh hong kici leh kinui zo khol lo hi. Ih hoih lohna hong kici leh nop sa lo i hih manin mi hoih lohna, mi thanemna zong va cihcih kul lo a, na khat peuhpeuh ei dingin kibulh zel leng hoih pen kha dingin um ing.\nGen kizom loh, lawm na ngaih ding leh Sang siamah sem te ngai lo ding, ci uh. Ahang in tuate in a pasalte pen a sang naupangte dan in ngaihsun in thuhilh den tawntung uh, ci! Tua bang a thu hong hilh ding, hong puah hong zun nuam ding te tawh heuh kingai thei le cin ka cih hiven ah, nang e bang ci na ngaihsut a? Hong it, Na Pa (October 10, 2019, Columbus City, US)\nPrevious: USA, Portland pan Pi Niang Go Cing (Bawmkhai beh) in hongnusia\nNext: ZCD akum 31 cinna Khawmpi Report panin ngaihsutna tamlo kupna


url: =OPERASI tawh kisai i hih theih omlo hiam????? :: ZOMI DAILY\nposted on 14 September 2014 at 11:53 pm Lomkholna: News, Refugee, Zomi\nReference kician omlo napi tulaitak Malaysia ah Zomi UN Card tawi nailo te lauh mahmah ahi (OPERASI) vai awlmawhna tawh ka ngaihsutna tawm ong kum nuam ing. Tuni ciangciang online/social network tuamtuam pan imuh ciat mah bang in ei Zomite ki khangto mah mah ta aa, thugensiam, mipil, mihau, makai muanhuai kitam mahmah ta hi. August 2, 2014 ni in Zomidaily ah “Zomi te’n UN ECOSOC Consultative Status dinmun kingah ta kici hi. Lungdam mahmah hang. Ahizong in ka lungsim sung ah, ‘Malaysia ah ei Zomite’ buaina tawh kigamla lai si ee maw’,ka ci ngeungau hi. Malaysia ah haksatna pen US or Innlam khawng tawh kilamdang deuh ding in ka ngaihsun hi. Ahang tampi om in teh.\nTua teng lak pan UNHCR Card tawi nailo Malaysia ah i sanggam u-leh-nau haksatna tuakte, gamdang tungsa Zomi mipil te’n hong ngaihsutpih (Consider) le uh cih ka lunggulh na hi. Bang hang in hih gamah Police/Rela/Immigration te, aihkeileh Damiah (Robbers) te nangawn in hizah takin hong nopneh leh hong simmawh lawmlawm ahi uh hiam? Gamdang aa i mipil i makai ten ong huh theilo uh hiam cih pen ka lungsim ah omden hi. Malaysia gamsung cileng, i ZAM/ZRC makai te zong “Mana IC”? kici leh UN Card mah kilak aihciang inah, US, Australia leh Canada khawng ah om aa, UN (Leitungbup kipawlna) zum nangawn ah Consultative Status ciang dong angah i mipil ten ei buaina hong phawk pih le uh cih I lunggulh na hizaw hi.\nKimat kihen ding lau aa, Zusa akua pan pusuak ding bang aa dak khiankhian i mipih te hehpih huai lua hi. Hih Malaysia ah UNHCR te lah nak Responsive loh lua peuhmah uh ahihman in, USA ah om Sia Dr. Do Khan Khup te, Gregory Kap Suan Lian Ngaihte Or Pu Go Sawm Khup te pawl in UNHCR zumpi aizong, Human Rights Organization zumpi ciang dong ah deihtakpi in thu na puak le uh thembeek phatuam zaw deuh ding in lamen mahmah ing. Banghang hiam cih leh Malaysia icih zong gam neuno khat leh, a kiim a paam aa gamdang te hang bek mah tawh nungta hilel hi. Amau tung ah bangmah Pressure omlo ahihman in a ut a nuam vua gamta uh ahi hi.\nHih tawh kisai nasem nuam takpi aa, Fund omlo, sum kisam aih leh zong kidong phial mawk ve ni ee. A phattuam na ding ahihnak leh. Malaysia ah RM 10/20 piak khiat ding haksa lo hi. Makai ten hoih tak ong vaihawm peuh leh a piakhia nuam kitam mah mah ding hi hih OPERASI vai peuhmah. Malaysia icih zong makai picing khat a ding in kitheihmawh bawl (Ignore) theih hilo hi. Zomi tampitak i omna phualpi khat hi aa, na sanggam na meltheih khat hamtang i omna ahihi. US khawng ah Zomi te’n iPhone 6 khawng ngak aa na tut liauluau lai in, Malaysia ah na meltheih OR Zomi pih tampi, a tul a sim te nisim in lauhthawng na leh dipkuatna vive tawh nungta hi. Thungetna ah zong phawkni. “Thupha ngah Zomi te, Pasian teeltuam Zomi te” kici ci buang banghang in Pasian a theilo khasum tawm nono asaang te’n, ganhing mat a man a, bawng hawl a ong hawl zezen hiam??? Ei zong ihih theih khat beek om ding hi.\nAbraham Lincoln hang in North America ah mivom ten suahtakna ngah aa, Nelson Mandela hang in Africa ah mivom ten suahtakna ngah aa, Adolf Hitler hang in Galpi nihna piang zo aa, Mahatma Gandhi hang in India in Suahtakna ngah hi. Mihing khat hang in gamkhat ki pumkhel zo hi. Malaysia ah suakta tak in naa kisem thei leh i Zogam zong hong khangto ding aa, minam khantohna step khat zong hipah ding hi. Tua ahihman in pilna siamna kicing, neih leh lam kicing zaw deuh Pasian thupha piak gamdang tungsa makai te aw, MALAYSIA AH ZOMITE GAL HONG DON KIK UN. Pasian in thupha hong pia hen.\nSanggam UNHCR card ngah nailo te aw, lungkia kei un. Sawltak Paul leh Silas Thong innsung pan a suakta sak I Pasian hi aa, Humpinelkai khuuk sung ah Daniel a ompih I Pasian mah ahi hi. Tua Jehovah Pasian in nasep nabawl na khempeuh ah hong ompih henla, UN Card ngah lua kisa Malaysia nusia aa gamthumna na lenkhiat vingveng dong i biak pa Pasian in hong ompih ta hen.\nPrevious: Dahna Pulakna: Mangpha Pa Pum Khen Mang, Charlotte\nNext: TUNE Insurance ZAM Hall ah kilei thei kik ding


url: =Thulsa Doom | She Fucks Me ! (10" Black Vinyl) - (Vinyl) Thulsa Doom auf Vinyl online kaufen | SATURN\n| Art.-Nr. 2518380 | STICKMAN RECORDS\nThulsa Doom - She Fucks Me ! (10" Black Vinyl) - (Vinyl)


url: =Nuntak Kikna ~ Zomi Adventist Innkuan\nPeter in kum 24 sung ganan sia(သင်္ချာ) suakding hanciam mahmah hi. Piang thei hi leh Sen gam khuata khat ah a nu leh pa kem kawmin Sia sem nuam hi. Acidam loh manin a ngaihsutna teng tangtun zolo hi.\n“Hibang thu piang kei leh, Pasian kiang tung kei ning, Hih bang lampi Pasian in thuman hong lak hizaw hi,” Peter in ci hi.\nCollege a zawh ciangin, tan 8 sang khatah gana ki-hilhsak hi. Sum leh pai leh a lametna te hoih mahmah hi. Alawmte in laihilh sia a lutma un, amau tenna huam sanglam makai te’n, a cidamna uh entelsak masa hi. “College kahlai, Basketball leh Bawlung nak kimawl mahmah hi veng, cidam ettelna zo mahmah buang ning,” Peter in ci hi.\nThu a kitel ciang, mi nih kia ki ci – Peter leh a dangkhat ci hi. Peter in bel cidam kisa mahmah lel aih manin, College thukhun bangin, a nihveina ki entelsak leuleu hi. Tutung ciang, nih lakpan khat kia leuleu – Peter hi ci. Doctor pa’n, Peter pen a tuap damlo a, bawltheih a hibeek tam ci zawsop hi. Tua a hih manin Peter in College ah laihilh theilo ding ci hi.\n“Na khempeuh mansuah zo ing, Nu leh pa zawngpipi mah hanciam a kum tampi kasem hi. Ka mungtup kaphaak lian ding ciangin, tawmvei no sungin mangthang uh hi. Lamet bei ka hihi,” Peter in ci hi.\nTua zan, khuamialpi sung, leikhat tungah, Peter dingin awng veva hi, “Laotain!” ci hi. Senpau hi a, a khiatna in, “Vanglianpa aw” -“Laotain! kei lua teh!” Nakpi takin kap a, leinuaia ah lengsuk in kisuamlup bang sawmphial hi.\nNu leh pa te’n nakpi tak thapia a, amau khua zato ah kibawl hi. Zato zong niam mahmah lel hi;Alainzaw a hoihzaw zato zong paizo tuanlo hi.\nNi thum khit ciangin, Peternu biakinn hong pai a, pastor thu kingensak hi. A nu’n Sunday ni khawngin biakinn kikhawm zel hi. Lunggimluatna tawh Sunday ni sa a hong pai hi a, Saturday ni na hi zaw hi. Ama lunggimna te a zakpih mite pen Seventh-dayAdventists te, Sunday tangte tawh kigawmkhawm a Sabbath School kah hizaw uh hi. “Dahtuak si cia?”ci in khangham nupi khat in dong hi. Peter thu a zakciangin “Dah kei o, Pasian muangun, hong huh ding hi,” ci in hanthawn hi. Tuani mahmah in nupi nu zato Peter lupna ah hawh in, “Nau aw, Topa muangin, hong huh thei hi.” ci in hanthawn hi.\nTua thapiakna, Peter in san hak sa hi. Tan lang pan kipan a sia te’n Pasian omlo cih bek hilh tawntung uh hi. Tua santak ah, Peter a ding lampi nihbek om: zato ah omsuak ding, sum zangzang in nu leh pa vangik suansuan, a tawpna si: Ahih kei leh Pasian ap ziau: cih te gel bek om hi.\n“Nu leh pa vangik suan nuamnawnlo hi veng aw, Pasian muangin apmai ning. Doctor te sang Pasian muangzaw ning,” ci hi. Tua nitak in, Peter in Pasian omtakpi a hong damsak takpi ding a hih leh, zato pan ciahning ci hi. Zato pan zatang te zong ciahpih nawnlo ta hi. “Pasian muang ni in, na khempeuh nusia gai ni,” ci lel hi.\nAdventist upa te’n khua-ta khat ah pawlpi zato om cih a genciang, tua zato ah paiding khensat hi. Zato nasem te’n hoihtak in nadawn uh hi.\n“Damlo in lamet bei ka om laitak, thapiak kakisap laitak, hong ki taisan” Peter in ci hi. “A hih hang hih zato ka tun ciang, mi teng kei tawh khukdin in thu hong ngetsak uh hi. Topa aw hih khangnopa hehpih in ci in kapsa in, hong itna te hong lak uh hi.”\nPeter in hibang itna cikmah hun in ngahkha ngei nailo a, mi khengval, Pasian zahin mu hi. Zato ah khanih sung om a, thungen, Laisiangtho sim, cidam nuntakdaan kisin hi. “Kanatlam mangngilh liang ing, nuamlua ing,” ci hi. Khanih khit ciangin tua zato lenpa in, a masa zato ah ki entel kik ding sawl hi. Amah leh Doctor pa’n lamdang salua uh hi. Siangtho cidam cih lai ngah hi. Doctor pa’n, tua a niam mahmah zato pan bangci damtheih cih tel zolo hi. Peter in bel zatui zatang zanglo a, Pasian bek muang hi.\nPeter, a nu a pa leh a pu a pi te, hong ki tuiphum uh hi. Tu ni, Peter kum 40 pha ta a, Sengam ah Pasian nasem khat a hihi. “Pasian in nuntak kikna hong piak nungsang, hih nuntakna Amah ka apkik hi,” ci hi. Sen gamah Pasian nasep a tangzaisak, na sumpi te uh lungdam hong ko ung.\n• Italy gam sangin Sengam ah Christian tamzaw hi.\n• Sen gam misim 1.387 billion pha. Leitungbup i 100 ah 18.47 hi.\n• Chinese Union Mission, sungah Hong Kong leh Macao kihel hi.\n• Tuiphumsa 433,449: Pawlpi kip 1,195 om hi. Mi sim 1,386,040,000, lakah Adventist 3,198 om hi.\n• Christian upna Thomas in sengam tun masa kici hi.\n• Adventist nasepna penAbram La Rue, in tun masa pen hi.\nPrev post SINNA 12: CAESAREA AH A KIKHUMCIPNA\nNext post Sabbath Beikhit Setbing


url: =KAWLGAM A HONG PAI BETLEN ZEISU. ~ Rev. Dr. Simon Pau Khan En - Laibu Saal\nHome > Thuluui/Articles > KAWLGAM A HONG PAI BETLEN ZEISU. ~ Rev. Dr. Simon Pau Khan En\nKAWLGAM A HONG PAI BETLEN ZEISU. ~ Rev. Dr. Simon Pau Khan En\nKAWLGAM A HONG PAI\n~ Rev. Dr. Simon Pau Khan En\n“… naungek puan tawh kitun a,bawng\nannekna kuang sungah kisial a om\nna mu ding uh hi (Lk.2:12).\nLeitung mite i mawhna sung pan hong honkhia ding Topa Zeisu (Mt.1:21)pen hong suahma kum 700 lai-in a min ding kiphuak khin hi. Ama min pen “Lamdang, Thulakpa, Vanglian Pasian, Tawntung Pa, Nopsakna Kumpi” (Isa.9:6) ahi hi. Zeisu cih pen Hebia kamin Jashua hi a, Honkhiapa cihna mah ahi hi.\nJudah gam pen Kumpi Davuih in (BC.1000) a phuh lai-in ki-hauin nuam kisa a, lungnopna om hi. A tapa Solomon sih zawh BC 922 pawl a ki-panin Judah gam pen saklam le khanglam ci-in khen nih kisuah hi. Tua huna gam uk kumpite in a nungta Pasian bia loin milim pasian bia uh ahih manin a galte khutsung ah tungin gimna tawlna le lungkhamna tampi thuak uh hi. Galte khutsung panin a honkhia dingin Me-ssiah hong pai ding cih pen a lamet lianpen uh ahi hi.\nMessiah le Khazih:\nZawma kumpi Augustas uk hun sungin a lamet uh Me-ssiah pen Betlen khua ah hong suak a, puan tawh kitun hi (Lk.2:7). Hebiapau tawh Messiah kici-in Mikangpau tawh Christ kici a, a khiatna pen Honkhiapa cihna mah ahi hi.\nZeisu le Khazih:\nBetlen khua ah hong suak naungek Zeisu pen puan tawh kitun hi (Lk.2:12). Puan tawh kitun cih in khiatna lianpi nei hi. Lungdamnathu hong puak Topa Zeisu pen amah guakin kikoih thei lo a, na khatpeuh tawh tun kul hi. Lung-damnathu pen puan ahi minamte’ ngeina le ziate tawh tun kul hi.\nBetlen khua ah hong suak a, puan tawh a kitun Topa Zeisu pen gam tuam-tuam minam tuamtuam lakah va lut kawikawi hi. Zeisu pen a tunna munmun ah mite in amau ngeina le amau’ ziate tawh a na tun ding uh kisam hi.\nPuan tawh a kitun tapidaw ngeinate:\nTopa Zeisu pen Betlen khua ah hong suak a, hih Lungdamnathu pen Greek mite tungah va tungin AD 313 ciangin Zawma gamah va lut hi. AD 433 pawl ciangin Europe gam sungah, AD 1620 ciangin America gamah va lutin 1792 ciangin hih Lungdamnathu pen leitungbup gam tuamtuam minam tuamtuamte tungah hong kizel a, amau ngeina le amau zia tek tawh na tun uh hi.\nKawlgam a hong pai Betlen Zeisu:\nBetlen khua a suak Zeisu pen 1722 kumin Kawlgam ah khatvei hong hawh ngei a, 1813 kum ciangin sangmang Judsonte nupa tawh hong tonin Kawlgam leitang tung hong sik ta hi. Tua Betlen Zeisu pen Kawlgam ah hong tun zawh tukum 2005 ciangin kum 192 bang hong cing ta a, tuni-in eite in tua Betlen Zeisu, koici bangin i dawn hiam cih pen a kidothuai mahmah thu khat ahi hi.\nBetlen ah hong suah lai-in puan tawh a kitun mah bangin Kawlgam ah Kawl-zia le Kawl ngeina tawh (Zomite adingin Zo ngeina le Zozia tawh) i tun ding kisam hi. Tuni i dinmunte i et ciangin tua Betlen Zeisu pen nitumna lamte’ ngeina le ziate tawh tun lai ihih manin tua Betlen Zeisu pen Kawlgam leitang tungah hong maingal thei loin hong tektang thei nai lo hi.\nBetlen khua ah puan tawh a kitun Zeisu pen Kawlgam ah hong maingal a hong tektan theih nadingin nitumna lamte’ ngeina le ziate suahkhiain Kawl ngeina le Kawlzia tawh tun ni. Tua Betlen Zeisu i gam i lei ah hong maingalin hong tektang leh i mawhnate pan hong hotkhiat banah i haksatna i buaina tuamtuamte panin zong hong suakta sak lai ding hi. Tua Betlen Zeisu in minthanna ngah ta hen.\n(Kawllai tawh kigelh Mittha Taman Dec/2004 pan kitomlak hi, Ed. ~ Zangkong Awging)\nKHOL 16, HAWM 178 DECEMBER, 2005\nItem Reviewed: KAWLGAM A HONG PAI BETLEN ZEISU. ~ Rev. Dr. Simon Pau Khan En Description: Rating: 5 Reviewed By: cinpuzomi


url: =GZA pan thu zaksakna (09 Feb 2016) :: ZOMI DAILY\nposted on 10 February 2016 at 2:57 pm Lomkholna: GZA, News, Zomi\nGlobal Zomi Alliance thu zaksakna\nI pianna Kawlgam leh sim le mal, leitungbup aa om Zomi khempeuh i biak Pasian’ min tawh na khut uh kong len masa hi. Tung Pasian kiang panin daihna leh nopsakna note khempeuh tungah hong tung kim ciat tahen!\nTutungin kong gennop thu lian (3) om hi. Amasa penin kum sima i bawl February 20 ni-in Zomi Nam Ni na omna munmun uh ah kilomkhat-in na na bawlkim ciat na’ngun itna tawh kong zasak hi. I minam i kepcingna khat zong hi-in Zomibup aading i biak Pasian kiangah thu i ngetna zong ahi hi. Zomibup in Pasian’ thupha sangin ki-itna leh kipumkhatna nei-a neih le lam zong a kicingtak aa Pasian’ kiang pan i ngah nadingin Zomi Nam Ni, February 20 ni (Saturday) in thungetna leh itna tawh thu kihilhna, thugenna i neih ciat dingin kong hanthawn hi. Hih Zomi Nam Ni in Zomite hong mainawtsak in, hong kipumkhat sak ding lam-etna lianpi i nei hi. Ko Yangon panin zong ahi thei banga bawl dingin ka geel uh hi.\nKong zaksaknop thu nihna pen hong kitaangko sa mah bangin tu 2016 kum November 24 – 27 ciang Yangon khuapi ah GZA Khawmpi om ding hi. GZA ii mailam kalsuanzia ding leh Makai thak ding kiteelna zong om ding ahih manin leitungbup aa om Zomi khempeuh in hanciamin nong paitek nadingun itna tawh hong samin kong zawn hi. Hong hanciam mahmah un!\nKong kutnop a thu thumna pen tu-in Kawlgam Makai ding kumpi thak hong ding zo-a, tua bang mahin Zogam Makai ding kumpi thak zong hong dingta hi. Hih makaite in amau deih bangin hong makaih mawk lo-in Pasian’ deihna leh thuman thutang tawh hong makaih nadingun thu i ngetsak ding phawkkhial kei ni. Thungetna in vaang nei-a, mite tha hatsak-in lam man tawnsak thei hi. I kumpi thakte cidam ludam takin hong omin hang tak leh man takin Pasian’ deihna bangin hong makaih theih na’ngun thu ngetsak tanghtangh ni, cih kong zawn nuam hi.\nPasian in kum thak 2016 sung Zomite thupha hong pia henla, i omna munmun-ah lawhcing-in ki-itna tawh kipumkhat dih ni, ci-in thu hong ngetsak-in ka thuzaksakna ka khup bawl hi.\nPrevious: Haleluijah Topa minthang tahen ~ Evan. Suangh Dal\nNext: Hun zat dan na siam nai hiam?\nIvan Zomi says\n11 February 2016 at 9:40 pm\nUS ah Police khat kikapliam, Police te’n zong mikhat kaplum ~ Thang Khan Lian\nHitheilo hiven maw!!! ~ Rev. Fr. Damian Dal


url: =Tuitawh Khua ah Innkang vai & ZYA News tuamtuam :: ZOMI DAILY\nposted on 14 February 2018 at 11:31 pm UTC+9:30 Lomkholna: News, Zomi\nPa Pau Khan Suan (Tuitawh RC Pawlpi) pen lokuan kal in a tap kualpan kipan in kuanga inn kangtum ci hi. A katlam aki theih teh zekai luata ahih manin bangmah lakhia man nawnlo ci hi. Sungpiang Ta 6 nei in a zi in sihsan khin hi. Neihlelam vekpi beisiang ahih manin Leitungbup a om Zomite in pek 1 pek 2 tek bektawh i panpih zawh nading lunggulh sak mahmah hihang. Innkuan nuntak zia pen Tate sangkah lai, pa in mehteh mehgah tan in Ciau lam ah zuaksawn zel ahi hi. A huh nuam i om khak le ZYA Myanmar HQ in vaihawm sak ding hi cih kizasak nuam hihang. ZYA Myanmar HQ, February 14, 2018\nPa Ngin Khaw Cin (Kum – 65)\nBaby Home kiang Munlai a teng Bethsaida AG Pawlpi mi in February 11, 2018 ni 9:00 pm pawlin Kalaymyo zato pan awm sung natna tawh hong nusia in ZYA Motor tawh Zatopi pan a inn uh kipuak thei hi.\nFeb 11, 2018 (Sunday) ni in Tahan a Roman Catholic (RC) pawi sim a hong pai Kanan pan Nungakno khat Khaikam Palik (Police) te kiang nana tung in Zomi ahih teh ci in ZYA Hlaingthaya&Khaikam tetung nana ap uh hi. Tuapan aki kankan ciang Kanan a teng Thado kampau Lia Niang Khaw Ciin (Kum – 11) Pamin – Pa Thang Khaw Lun, Numin – Nu Dim Khaw Nei cih kikan thei a Kanan khua a inn phual dong ZYA Myanmar HQ motor tawh kikha hi.\nZYA Myanmar HQ pan Thukin Theihsakna\nKalaymyo Khuasung bit nading nitak vengsung teng vak kawikawi na ah ZYA Zumpan min le sign ki la ciatciat ta hi. ZYA Min paulap a zu kham sa a vak pawlkhat om ahih manin tuabang mite hong ki theih a ZYA Zumah min le sign a om kei le thukhun ombang in Kalay Police ah nai 24 lockup hi ding hi.\nZYA Security Vakna pan Accident pi mun 2 ah (Feb 6, 2018)\n(1) 10:00 PM in RTC Veng ah Cycle le Cycle kitaih Zomi khat le Hakha numei Kum 20 kim apha Khaisapee acih hi in amah gim pian in Zatopi ah kipuak suak in Zato lumsak suak hi.\n(2) 11:00 PM hun pawl in tai 9 College mai ah cycle leh motor ki taih in a mun ah Cycle tawh pen sipah hi. A motor pen tai suak hi. ZYA motor ong ki sapna tawh ki zui in kideihto in zato sihbuk ah aluang ki puak hi. A mi pen kua cih ki thei zo nailo hi. Sangnaupangte mah hih tuak hi. Credit: Khupboih\nBethel ZBC, Kalaymyo Pawlpi (Rev Pau Khan Khai, ZYA International Consultant Pastor Sepna) in ZYA Security Fund Ding Ks. 100,000/- hongpia khia hi.\nMotor Cycle tawh Group 6 in a ni kikhel in vengsung kivak kawikawi hi. Nisim update kibawl nawnlo ding hi vengsung bit nading migilote mat khiat zawh nading lam tuamtuam tawh kihan ciam hi. ZYA Myanmar HQ, Feb 6, 2018\nPrevious: Bang teng taktak hiam Mualtung mite, Zomite supna ~ Khup Lian Thang\nNext: US Maryland aom National Security Agency zumpi geiah thau kikapna piang, mi 1 liam


url: =GZA Khristmas thupha paihna :: ZOMI DAILY\nposted on 19 December 2019 at 8:51 am UTC+9:30 Lomkholna: Christmas, GZA, News, Zomi\nZogam, Kawlgam, vaigam leh leitung khempeuh a-om Zomi khempeuh tungah 2019 kum anuam Khristmas thupha hong tungta hen! ci-in Leitungbup Zomi Kipawlna (GZA) panin thupha kong paih masa uh hi.\nPasian kimlai eite’ adinga mihing a hong piang Jesuh Khrih Betlem khua ah hong suah laitak-in tua Betlem khua mual pangah neektawm thalawh a om tuucingte’ kiangah vantung mi honte in a masa pen zanvak la (Christmas Carol) nasa-uh a, “Lau kei un” a cih khit ciangun, “Van a sang belna ah Pasian minthang ta hen, Leitung a deih mite’ tungah nopna omta hen!” ci-in thupha na paih uh hi.\nTua hi-a, Jesuh hong suah a, hong ken thupha nam nih in “Lau kei un” (Fear not) cih leh Nopna (Shalom – peace) om ta hen! cih ahi hi. Tukum Khristmas pawipi sungin hih vantung mite’ hong paih thupha nam nih ahi, i launa, i patauh i dipkuatna, i lungkham i sinkhamna khempeuh Amah ap-in lungnop khamuanna nei dih ni. Tuabang mahin kitot kiselna, ki-etsat kihuatna leh gal bang sa banga kinei-a kido gawpna lungsim khempeuh hong suak Khrih tungah ap-in Zomi khempeuh tungah Khrih Jesuh hong ken Daihna a thak-in hong tungta hen!\nZogam leh Zomite’ omna khempeuh ah tua daihna thupha (peace) hong leeng hen la, Anuam Kumthak (2020) sungah hong lutpih ta hen! ci-in GZA panin thupha kong paih uh hi. Rev.Dr. S. Pau Khan En (President, Global Zomi Alliance)\nPrevious: US Zomi te ngaihsutding Democrat Party leh Republic Party ~ Khup Khan Thang\nNext: US Tulsa pan hongnusia Pa Gin Hau Thang (Tuilang) te pata 3 dahpihna